Kahvia mustana: Itseääntoistava postaus nyt vähän väsyttää\nazur February 22, 2013 at 1:27 AM\ninvisible February 22, 2013 at 12:14 PM\n"Onneksi minulla on rakas poikaystäväni, voin hetkessä paremmin jos vaikka kuulen tämän ääntä. Hän jaksaa rohkaista ja kannustaa, eikä tuomitse tai valita heikoista hetkistäni."\nSiis onko tää sun psykologi ihan joku oikea virallinen yksityinen psykoterapeutti vai mikä? Mä käyn yksityisellä terapiassa 2 kertaa viikossa ja en osaa edes kuvitella että mun terapeutti tarjoutuisi tulemaan mun kotiin jos on kriisi tai siivoamaan tai jotain... ei ikinä tulisi työajan ulkopuolella ja niin oon kuullut muidenkin tapauksissa. Mutta hienoa et sulla on noin huolehtivainen terapeutti :)\nKafi February 22, 2013 at 9:25 PM\nJep, yksityinen, oikea ja virallinen kognitiivinen ja neuropsykologi (ja vielä jotain päälle en muista). Olen itse yhdistänyt 2krt/vko yhdeksi pitkäksi käynniksi. Hän nyt vain sattui olemaan hyvin huolissaan, ja koska en suostunut/jaksanut mennä hänen luokseen, hän tuli minun. Ei jotain mitä olisin odottanut, mutta muuten minulla ja terapeutillani on tosi hyvä suhde, että kehtaa puhua muistakin asioista :>\nViola February 23, 2013 at 8:30 PM\nOnneksi kaikki vaiheet, vaikeatkin, menevät ohi. Ja ihanaa, että sulla on tukijoukkoja!\nOlet useaan otteeseen blogissasi kirjoittanut siitä, ettei normaali- tai ylipainoisia syömishäiriöisiä oteta tosissaan. Tämä on suuri vääryys! Edelleen kun mainitaan sana syömishäiriö, ihmisille tulee mieleen langanlaihat, nuoret anorektikot, vaikka tosiasiassa he ovat kaikista pienin ryhmä. Toki aliravittu, itsensä näännyksiin laihduttanut tarvitsee pikaista apua, mutta apua tarvitsemme me muutkin.\nSuurin syömishäiriösten ryhmä ovat ahmintahäiriöiset (ahmintahäiriö muuten tullaan todennäköisesti luokittelemaan tänä vuonna viimein omaksi syömishäiriökseen) ja sitten bulimikot. Myös normaali- tai ylipainoinen voi kärsiä merkittävistä fyysisistä oireista syömishäiriönsä vuoksi (kohonnut verenpaine, rytmihäiriöt, vakavat suolisto-ongelmat, kuivuminen jne.), puhumattakaan henkisen puolen oireista (masennus, ahdistuneisuus, unettomuus jne.).\nTiedän syömishäiriöisiä, jotka eivät uskalla hakea apua, koska pelkäävät, ettei heitä oteta tosissaan koska eivät ole alipainoisia. Valitettavasti heidän pelkonsa, ainakin tällä hetkellä, on aivan oikea.\nToivon todella, että tähän asiaan tulee muutos.\nIhanaa, että olet löytänyt terepeutin, johon mitä ilmeisemminkin olet pystynyt muodostamaan luottamuksellisen suhteen!\nJaksamishali, toipumissiskoni. <3\nKafi February 23, 2013 at 8:46 PM\nKiitos paljon pitkästä ja sydämmellä kirjoitetusta kommentista!\nMinusta tuntuu että monet ongelmani on pyörineet more or less tuon kanssa ettei oteta todesta. Olen kova vertaamaan ja en voi sille mitään, että jos minä soitan polille ja sanon etten jaksa - vastaus on että mee ny siitä jonneki muualle. Kun taas jos anoreksiaa sairastavana tekisi samoin (myös masennusoireista), olisi tilanne heti akuutimpi. Ainakin näin voin puhua omasta puolesta ja mitä olen toisia nytten seurannut.\nOn huippujuttu että Suomessa tulee vihdoin virallinen tautiluokitus BED:lle, ehkä joku päivä opitaan ymmärtämään että buliamiakaan ei ole pelkkää karkkipussia ja pyttyä.\nToipuminen.. niin, mitäköhän se on. Onko sitä koskaan? Onko vain muutoksia ilman pelastusta? Aika näyttää.. Kiitos vielä <3\nOlen ikävä kyllä samaa mieltä siitä, että paino määrää liikaa, kuinka tosissaan polilla otetaan. Kokemukseni mukaan potilaita kohdellaan kyllä muutenkin eriarvoisesti. Minusta on usein tuntunut, että polin henkilökunta on turtunut ja tottunut todella huonokuntoisiin potilaisiin. Itse olen esim. usemman kerran lääkäriltä saanut kuulla, ettei minulla ole hätää, kun BMI kerran on yli 15. Tiedän toki, että painoindeksi on vain ohjeellinen ja itse kuulun luonnostaan rimpuloihin, muttei kyllä kenelläkään noin alhainen paino ole terveellinen. Anorektikko minussa kuuli silloin lauseen juurikin niin, että minut ruvetaan ottamaan todesta vasta, kun painoindeksi on alle tuon viisitoista.\nEt siis ole ainoa, joka on kokenut, ettei polilla oteta todesta. Nyt voin onneksi tosi hyvin ja olen suht. terve, ehdottomasti päässyt pitkälle terveyden tiellä, kiitos yksityisen hoidon. Ilman sitä olisin edelleen tosi sairas.\nUskon, että toipuminen on mahdollista, ja sanon tämä monta vuotta orto- ja anoreksiaa sairastaneena. Toivon todella toipumista sinulle, koska olet ihana tyyppi. Ei saa antaa periksi. Minusta sinä vaikutat taistelijalta. <3\nKafi February 24, 2013 at 6:31 AM\nKiitos sinullekin kauniista kommentista ja lämpimästä kannustuksesta. <3 Tässä näin yritetään jaksaa päivä kerrallaan, ja välillä juuri tuollaiset sanat nostaa hetkeksi suosta.\nSyömishäiriö-taudin oirekuvaan kuuluu arvottomuuden tunne, se että vie hoitopaikan toisilta, on kaikista isoin jne., eli on käsittämätöntä mitä herkille ihmisille välillä. Oli sitten kyseessä alipainoinen "Ei hätää, onhan sun painoindeksi yli 15!" tai painavempi "Ai paha olo? Okei voivoi mitä jos kävisit vaikka kävelyllä" .. Kaikki provosoi, vähättelee, tuomitsee potilaan arvoa. Ja syömishäiriöiselle se on viesti - jos sinua ei oteta todesta, et ole tarpeeksi sairas, kuten mainitsitkin. Paino ja kunto on siis kaikille huomauttelun aike, oli kondis mihin suuntaan tahansa..\nEhkä osa kommenteista ON vilpitöntä iloa ja onnea että hengenhätä on näennäisesti tilanteessa X pienempi tai kannustusta, mutta ennemmin pitäisi asettua potilaan kenkiin ja riemuita vasta sitten kun elämä, arki, psyyke ja fyysinen kunto rullaa. Ei olettaa, yleistää tai syöttää syöttää sanoja hänen suuhunsa, hoidon vastaanottaminen on jo tarpeaksi vaikeaa.\nViola February 24, 2013 at 8:15 PM\nJust niin! Silloin kun itse olen hakenut apua bulimiaani, minua loukkasi suunnattomasti nuo "käy kävelyllä" tai "katso vaikka telkkaria, jos tekee mieli syödä" -kommentit. Vieläkin nousee syke, kun mietin, että ammattilaiset voi antaa tuollaisia neuvoja, argh!\nSeuraavan kerran kun sulle iskee epätoivo siitä, että bulimikkoja/bed-oireilevia ei oteta tosissaan, voit laittaa mulle yksityisviestin, niin kerron mitä kulissien takana suunnitellaan. =)\nJa muruseni, toipuminen on mahdollista!\nHavanna February 25, 2013 at 2:45 AM\n"Muisti taas pelaa."\nKultaseni, MILLÄ ILVEELLÄ? Olen samaistunut muistiongelmiisi pitkän aikaa, joten kuulen kaikista läpimurroista sillä saralla suurella mielenkiinnolla. Vähän pelkään, että siellä on taustalla jokin lääke (itse kun en enää itsepäisyyksissäni niihin koske), mutta olen joka tapauksessa riemuissani sun puolesta, jos muisti pelaa vähän paremmin. Olen edelleen sitä mieltä, että vähän hutera muisti on siunaus, koska kaikkea ei ole hyvä muistaa, mutta totaalidementiakin tekee elämästä melko tehokkaasti helvettiä.\nTuo hoidon taso taas... ei ole sanoja. Ei yllätä enää yhtään, olen vain pettynyt ja snadisti hämmästynyt, että kaikkien näiden vuosien jälkeen se voi pysyä yhä niin ala-arvoisena. Koita raapia kasaan juuri noita terapeuttisia yksityiskohtia ympäröivästä elämästä joita listasit, koita jaksaa. Tulee päivä, kun tämä helpottuu. Olen täällä ja tsemppaan sua siihen asti, ja sen jälkeen. <3\nKafi February 25, 2013 at 5:33 AM\nKiitos, Viola <3\nHavanna, *tirsk* ei TOD ole lääke! Ihan samaa depressiolääkettä syön kuin ennenkin, ja muistiongelmat ovat vaihdelleet hurjasti samallakin annostuksella kuukausien varrella. Sen sijaan jotkut lääkkeet voivat lisätä muistiongelmia, mutta sellaisia en nyt syö. Terpan terapiatätikerhojuttujen mukaan muistiongelmani on stressiperäinen, eli stressin noustessa myös lähimuisti sanoo itsensä irti.\nEn tiedä miten tämä toimii, sillä on minulla nytkin stressiä, ahdistusta ja kauhua.. Ehkä nämä stressit viittaavat enemmän tekemättömiin töihin tms. En osaa ytään sanoa, paitsi että nyt minulla ei ole ollut koulussa joulun jälkeen tunteja. Muita syitä en keksi. Ja ehkä se ei palaudu ihan hetkessä nopeasti? Viime keväänä muistongelmat loppuivat kesäloman alkamiseen. Äh. En tiedä. Stressiin olen kiskonut yrttejä ja sieniä, kuten reishiä ja pakuria. Kiitos tsemppauksesta, tsemppaan sua takaisin <3\nMuunlaiset muistiongelmat riippuvat todennäköisesti ravitsemuksellisista puutteista: aliravitsemuksesta, hyvien rasvahappojen ja B12-vitamiinin puutteesta.\nPuuropata March 5, 2013 at 7:35 PM\nMuutaman kerran oon täällä vieraillu, ja enkä aivan oo sisäistäny kaikkea mitä siulle on tapahtunu... ja mikä masennukseen on johtanut.\nItte oon koulukiusauksen ja anoreksian uhri, nykyisellään siitä johtuen masentunu ja ahistunut. Tarkemmin voit lukia blogistani, mikä kiinnostaa. Oon ittekseni ettinyt sivuja, blogeja, joissa joku jakaisi ees pieniä paloja samoja ajatuksia, kuin ittekkin. Siun tapa kirjottaa on iloinen ja hyväntuulinen, vaikkakin rivien välistä kuvastuu eri tunteita. En tarkota, että peittelisit tunteitasi, mutta jostain kumpuaa aina hiukan hyvääkin teksteihisi - juuri sitä, mitä mie vielä etin.\nToivottavasti myös jatkat kirjottamista, mie ainakin aion lukia enemmän tarinastasi!\nKafi March 6, 2013 at 2:02 PM\nNe hiukat hyvät on vielä hakusessa.. Näen arkeni, tulevaisuuteni ja olemassaololoni kiveen kirjatun epätoivottomana, ja ainoastaan sarkasmilla ja itseironialla pyrin vähän rikkomaan tätä. Toisaalta olet oikeassa, jostain kumpuaa jotain pientä hentoa hyvää. Luulen sen minulla olevan mm näistä syistä: olen käynyt aika pohjalla = suunta on vain ylöspäin, minulla on maailman rakkain ihmiseni parisuhteessa kanssani, edes pari muuta läheistä ihmistä, sekä haave mitä haluaisin tehdä tulevaisuudessa (riippumatta siitä minkä painoinen olen, vaikka tiedänkin etten Onnistu ellen ensin onnistu laihdumaan).. >_>\nMitä blogiteksteihin tulee niin vältän kaikista rajuimpia juttujani päästelemästä ääneen, turhan moni kuitenkin tietää kuka täällä näppiksen takana on, ja poikkiksenikin lukee läpi joka viestin ja kommentin. Masentuneena ne "rajut jutut" on sellaisia ettei pysty tekemään mitään, thus ei ole ollut tekstiäkään....


TEKNLTK 259/ Hankinnan kohde ja kuvaus - PDF\nTEKNLTK 259/ Hankinnan kohde ja kuvaus\nDownload "TEKNLTK 259/2011. 1 Hankinnan kohde ja kuvaus"\n1 1/8 TARJOUSPYYNTÖ/SIIVOUS- JA PUHDISTUSAINEIDEN, KEITTIÖN PUHDISTUSAINEIDEN, SIIVOUSTARVIKKEIDEN, ROSKAPUSSIEN JA JÄTESÄKKIEN SEKÄ PEHMOPAPEREIDEN HANKINTA 1 Hankinnan kohde ja kuvaus Tällä tarjouspyynnöllä Siuntion kunta (jäljempänä tilaaja) pyytää toimittajilta (jäljempänä tarjoaja) tarjouksia Siuntion kunnan siivous- ja puhdistusaineiden, keittiön puhdistusaineiden, siivoustarvikkeiden, roskapussien, jätesäkkien ja pehmopapereiden hankinnasta sopimuskaudella. Tarjouskilpailun perusteella tehtävä hankintasopimus on luonteeltaan puitesopimus. Hankittavat volyymituotteet on eritelty tarkemmin tarjouspyynnön liitteenä olevilla tarjouslomakkeilla (liitteet 4b, 5b, 6b, 7b, 8b), joita käytetään tarjousvertailun pohjana. Lisäksi voidaan hankkia volyymituoteluettelon ulkopuolelta muita tarvikkeita puitejärjestelyn sisällä. Tuotteiden hankinnassa huomioidaan yhteensopivuus kunnan aikaisempiin järjestelmiin (esim. välineet, laitteet ja telineet). Tilaaja ei sitoudu ennalta tiettyihin hankintamääriin, vaan hankkii tuotteita sopimuskauden aikana tarpeen mukaan. Määrät ja hankinta-arvot ovat arvioita. Toimituskohteiden lukumäärä voi muuttua sopimuskauden aikana. Tilaajalla käytössä olevia annostelijoita: Johnson Diverseyn Soft Care line, Sterisol, Dispenso-annosteluteline, (+täyttöastioita jonkin verran) Tilaajalla on pääsääntöisesti käytössä Freudenberg Household Products Oy:n Swep Classic järjestelmä. Tarjotuilta tuotteilta vaaditaan yhteensopivuutta. Yhteensopivuus käytössä oleviin järjestelmiin vaaditaan. 2 Hankintamenettely, hankinnasta ilmoittaminen ja asiakirjajulkisuus Hankinta on kansallisen kynnysarvon ylittävä hankinta. Hankintamenettelynä käytetään avointa puitejärjestelyä, jossa hankinnan kaikki ehdot on määritelty. Hankinnasta on ilmoitettu Hilma hankintailmoitusjärjestelmässä , ja Siuntion kunnan kotisivuilla Internetissä. Asiakirjajulkisuuden osalta noudatetaan Viranomaisen toiminnan julkisuudesta annettua lakia 621/1999. Tarjoajaa pyydetään esittämään liike- ja ammattisalaisuuksiksi katsomansa kohdat erillisillä liitteillä ja merkitsemään ne selkeästi merkinnällä ei-julkinen. 3 Tarjousten käsittely, kelpoisuusarviointi ja vertailu Myöhästynyttä, määräajan jälkeen saapunutta tarjousta ei oteta käsittelyyn. Määräaikana saapuneet tarjoukset avataan tarjousten avaustilaisuudessa, joka ei ole julkinen.\n2 2/8 Tarjoajien ja tarjousten kelpoisuusarviointi sekä vertailu toteutetaan kolmessa vaiheessa: 1 Tarjoajan kelpoisuuden arviointi 2 Tarjouksen tarjouspyynnönmukaisuuden tarkistaminen 3 Tarjousten vertailu Tarjoajan kelpoisuuden arviointi Tarjoajan kelpoisuuden arvioinnilla selvitetään tarjoajan edellytykset suoriutua hankinnan toteuttamisesta tarjouspyynnössä esitettyjen vaatimusten mukaisesti. Tarjoajan kelpoisuusvaatimukset ja siihen liittyvät todentamisasiakirjat on esitetty liitteellä 2. Tarjouksen tarjouspyynnönmukaisuuden tarkistaminen Toisessa vaiheessa arvioidaan tarjouspyynnön vaatimusten täyttyminen niiden osalta, jotka täyttivät ensimmäisen vaiheen vaatimukset. Tarjouksen tarjouspyynnönmukaisuus edellyttää, että se on tehty tämän tarjouspyynnön sisällön vaatimusten mukaisessa muodossa ja että kaikki pyydetyt tiedot on ilmoitettu pyydetyssä muodossa sekä tarjouksen liitteet ovat tarjouspyynnön vaatimusten mukaisia. Tarjousten tarjouspyynnönmukaisuuteen liittyvät seikat on esitetty liitteellä 3. Tarjousten vertailu Ne tarjoukset, jotka ovat tarjouspyynnön mukaisia, vertaillaan kohdassa 12 sekä liitteellä 1 kerrotuin perustein. 4 Tarjouksen sisältö Tarjous on tehtävä liitteenä olevilla tarjouslomakkeilla (liitteet 4a-8b). Taulukot pyydetään täyttämään ja palauttamaan myös sähköisesti. Taulukkoon ei saa lisätä rivejä tai poistaa niitä tai tehdä muita muutoksia. Liitteelle on kerätty volyymituotteita, joita käytetään vertailussa. Lisäksi tarjoukseen on liitettävä hinnasto muista tuotteista ja alennusprosentit tuoteryhmittäin. Volyymituotteiden osalta pyydetään tarjoamaan ensisijaisesti mahdollisimman ympäristömyötäisiä tuotteita. Tarjottavien volyymituotteiden on oltava ominaisuuksiltaan laadukkaita, ammattikäyttöön tarkoitettuja, tarjouslomakkeella esitettyjen vähimmäisvaatimusten mukaisia ja käyttötarkoitukseen soveltuvia. Tarjoukseen on liitettävä kaikki tarjouspyynnössä vaaditut, tarjoajan kelpoisuuteen sekä tarjouspyynnön mukaisuuteen liittyvät selvitykset ja todistukset. Tarjoukseen liitetään muut tarpeelliset asiakirjat kuten pyydetyt tiedot/asiakirjat. Tarjouksen ja kaikkien sen liitteiden on oltava suomenkielisiä. Tarjoaja voi liittää tarjoukseen muita tarpeelliseksi katsomiaan selvityksiä. Tarjoaja ei saa sisällyttää tarjoukseen mitään omia sopimus-, toimi-\n3 3/8 tus- tai muita ehtoja, joita ei ole tarjouspyyntöasiakirjoissa. Tarjoajan kelpoisuuteen liittyvät, tarjoukseen liitettävät selvitykset/todistukset on lueteltu liitteellä 2. Eri osakokonaisuuksia koskevat ehdottomat vaatimukset sekä vertailuperusteet on esitetty tarjouslomakkeilla 4a-8a sekä liitteellä 1. Tarjoaja sitoutuu tarjouspyynnön ja sopimusluonnoksen (liite 9) ehtoihin tarjouksen jättäessään. 5 Alihankinta Toimittaja voi teettää sopimukseen kuuluvia tehtäviään alihankkijalla. Toimittaja vastaa käyttämänsä alihankkijan osuudesta kuten omastaan. Toimittaja vastaa myös siitä, että alihankkija noudattaa omalta osaltaan toimittajalle asetettuja velvoitteita. Tarjoajan on toimitettava tilaajavastuulain edellyttämät selvitykset, jos tarjouksentekijä käyttää tai aikoo sopimuskauden aikana käyttää alihankintatyötä, vuokratyövoimaa tai ulkomaalaista työvoimaa palvelun toteuttamisessa. Tilaajavastuulain edellyttämät selvitykset vaaditaan vain tarjouskilpailun voittaneelta tarjouksentekijältä ja ne on toimitettava tilaajalle sen jälkeen kun hankintapäätös on tehty ja ne ovat edellytyksenä hankintasopimuksen tekemiselle. Tilaajavastuulain edellyttämiä selvityksiä ovat liitteessä 2 mainittujen todistusten ja selvitysten lisäksi selvitys alihankkijan tai vuokratyövoimaa tai ulkomaalaista työvoimaa työhön käyttävän työnantajan soveltamista työehtosopimuksesta tai keskeisistä työehdoista. 6 Hinnat ja hintojen voimassaolo Kaikki hinnat ilmoitetaan 0% alv-hintoina. Hinnat ovat kiinteät hankinnan osalta vähintään saakka. Sen jälkeen hintaa voidaan yksilöidystä, perustellusta syystä tarkistaa kerran kalenterivuodessa sopimuskauden aikana hinnantarkistusneuvotteluin. Mahdollisista hinnantarkistusaikeista on ilmoitettava viimeistään 3 kuukautta ennen sen hetkisen hintakauden päättymistä. Hintavaraumia ei hyväksytä. Hinnat pyydetään tarjouslomakkeilla (liitteet 4b, 5b, 6b, 7b, 8b) rahtivapaasti perille toimituspisteeseen toimitettuna. Toimitus-, laskutus- ym lisiä ei hyväksytä. Vakuutusmaksut on sisällyttävä hintoihin, vaaranvastuu siirtyy tilaajalle vasta kun tavara on kuitattu vastaanotetuksi. 7 Toimitusehto ja toimitusaika Tarjoajan tulee voida toimittaa tilaus perille määrättyyn toimituspisteeseen. Toimituspiste voi olla kunnan terveysasema tai se kunnan toimipiste, johon tilataan.\n4 4/8 Toimitusaika on enintään 2 viikkoa, paitsi pehmopaperituotteiden osalta enintään 1 viikko. Toimitusaika voidaan sopia erikseen tilauskohtaisesti. Toimitukset tapahtuvat arkisin klo 8-16, ellei toisin tilauskohtaisesti sovita. Tilauksen yhteydessä sovitaan tarkempi toimitusaika. 8 Laskujen maksaminen, maksuehto, laskun viivästyskorko, sähköinen laskutus ja toimituksen viivästymissanktio Maksu suoritetaan maksuehdon mukaisesti laskutuksen pohjalta, kun toimitus on hyväksytysti vastaanotettu. Laskua koskevat huomautukset tehdään 14 vrk:n kuluessa siitä, kun osapuoli sai tietoonsa laskun perusteet. Maksuehto on vähintään 21 pv netto laskun saapumisesta. Laskutuslisiä yms. lisämaksuja ei hyväksytä. Viivästyskorko on enintään korkolain mukainen. Laskutus halutaan sähköisesti (verkkolaskutus) tilauskohtaisesti. Jos toimitus tai sen osa viivästyy sovitusta toimituspäivästä, vähennetään laskun koko loppusummasta 1% kultakin alkavalta viivästyspäivältä. Viivästyspäiviksi lasketaan arkipäivät maanantai perjantai. Jos tilaus sisältää varasto-/volyymituotteiden lisäksi tuotteita, joiden toimitusajasta sovitaan erikseen, käsitellään näitä viivästyssanktion osalta erillisinä tilauksina. Jälkitoimituksista tai toimitusvaikeuksista on tiedotettava viipymättä tilaajaa. Erillistä rahtia ei jälkitoimitusten osalta hyväksytä. 9 Reklamointi Reklamointi hoidetaan nimetyn suomenkielisen yhteyshenkilön kautta. Tilaaja reklamoi toimittajan nimeämälle yhteyshenkilölle välittömästi virheellisestä tuotteesta tai viimeistään 7 päivän kuluessa virheellisestä toimituksesta. Reklamointi tehdään kirjallisesti sähköpostitse tai sähköisen tilausjärjestelmän kautta, siten että dokumentointi on jatkossa myös tilaajan käytettävissä. Vialliset ja virheellisesti toimitetut tuotteet voidaan palauttaa toimittajalle rahtivapaasti. Toimittaja korjaa virheellisen toimituksen vaihtamalla tuotteen oikeaan. Reklamointiprosessi on kuvattava tarjouksessa. Reklamoinnista voidaan sopia tarkemmin hankintasopimuksessa. Virheellisesti tilatut tuotteet voidaan palauttaa, tilaaja maksaa tällöin rahdin. 10 Raportointi Tilaaja sopii raportoinnista toimittajan kanssa. Toimittajan on toimitettava sopimuskauden toimituksista automaattisesti puolivuosittain tai pyydettäessä yhteenveto, josta käy ilmi ostetut tuotteet (ABC-analyysi), nimet ja kappalemäärät sekä hinnat yksilöityinä sekä toimituskohteet. Raportointi tehdään sähköisesti Excel-muotoisena. 11 Osatarjoukset ja hankinnan jakaminen Tarjouksen voi antaa joko osatarjous 1 kokonaisuudesta, osatarjous 2 kokonaisuudesta tai molemmista.\n5 5/8 Osatarjous -kokonaisuudet muodostuvat osakokonaisuuksista seuraavasti: Osatarjous 1 -kokonaisuus: Siivousaineet, siivoustarvikkeet ja puhdistusaineet Osakokonaisuus 1/Siivous- ja puhdistusaineet: - laitossiivousaineet (yleispuhdistus, saniteettipuhdistus) - henkilöhygienia-aineet ja laitteet/telineet - tekstiilien puhdistusaineet - lattiavahat Osakokonaisuus 2/Keittiöiden puhdistusaineet Osakokonaisuus 3/Siivoustarvikkeet (käsityövälineet): - lankaosat - siivouspyyhkeet - suojakäsineet Osatarjous 2 -kokonaisuus: Jätesäkit, roskapussit ja pehmopaperit Osakokonaisuus 4/Jätesäkit ja roskapussit Osakokonaisuus 5/Pehmopaperit Tarjoaja voi tarjota yhtä tai kahta osatarjous -kokonaisuutta. Tarjottavasta osatarjous -kokonaisuudesta on pystyttävä tarjoamaan kaikkia osakokonaisuuksia. Tarjousvertailu tehdään ensin laskemalla osakokonaisuuksien vertailut, ja sen jälkeen yhdistämällä niistä saadut vertailupisteet yhteen. Hankintapäätökset tehdään osatarjous - kokonaisuuksittain. Tarjoaja ei saa asettaa ehtoja/varaumia eri osakokonaisuuksien/osatarjous -kokonaisuuksien välille. Puitejärjestelyyn ja eri osatarjous -kokonaisuuksille voidaan valita yksi tai useampia toimittajia siten, että saadaan kattava tarjonta. Vaihtoehtoisia tarjouksia ei hyväksytä. 12 Tarjousten vertailu ja ratkaisuperusteet Hankinnan ratkaisuperuste on kokonaistaloudellinen edullisuus. Vertailu suoritetaan tarjouslomakkeilla (liitteet 4b-8b) eritellyillä volyymituotteilla ja arvioiduilla vuosikulutusmäärillä. Tarjousvertailu tehdään ensin laskemalla osakokonaisuuksien vertailut, ja sen jälkeen yhdistämällä niistä saadut vertailuluvut yhteen. Hankintapäätökset tehdään osatarjous -kokonaisuuksittain. Vertailuperusteet on kerrottu tarkemmin liitteessä 1 sekä tarjouslomakkeilla (liitteet 4a-8b). 14 Sopimuskausi Sopimuskausi on yksi vuotta ja kolme kuukautta ja se on suunniteltu alkavaksi Sopimuskausi päättyy Sopimuskauteen sisältyy lisäksi kaksi (1+1) optiovuotta. Tilaaja päättää optioiden käytöstä erikseen. Optioiden käyttämisestä ilmoitetaan viimeistään 3 kuukautta ennen sopimuskauden päättymistä.\n6 6/8 15 Hankintapäätös Hankintapäätöksestä ilmoitetaan kaikille tarjoajille kirjallisesti sähköisesti. 16 Hankintasopimus Hankinnasta tehdään kirjallinen sopimus kunnan ja valitun toimittajan kesken. Hankintasopimus voidaan tehdä ja panna täytäntöön aikaisintaan 21 päivän kuluttua siitä, kun päätös on tehty. 17 Sopimuksen tekeminen Valitun tarjoajan ja kunnan välille syntyy sitova sopimus vasta, kun hankintasopimus on allekirjoitettu. Sopimuksen tekemisessä noudatetaan asiakirjojen etusijajärjestyksen osalta seuraavaa tulkintajärjestystä: 1. Hankintapäätös 2. Tarjouspyyntö liitteineen 3. Toimittajan tarjous liitteineen 4. Julkisten hankintojen yleiset sopimusehdot (JYSE 2009 Tavarat) soveltuvin osin Hankintasopimuksen tulkinnassa noudatetaan edellä mainittua järjestystä toisiaan täydentäen siten, että ensimmäisenä on tehty hankintasopimus. 18 Hankinnan muut ehdot Kunnalla on oikeus olla hyväksymättä mitään tarjousta 19 Tarjouksen tekemisestä aiheutuvat kulut Tarjoajalle ei suoriteta korvausta tarjouksen tekemisestä. 20 Tarjouksen voimassaoloaika Tarjouksen tulee olla sitovasti voimassa vähintään saakka. 21 Tarjouksen jättäminen Tarjous on toimitettava paperiversiona, suljetussa kirjekuoressa yhtenä (1) kappaleena osoitteeseen: Siuntion kunta Teknisen toimiston kirjaamo Krouvintie Siuntio\n7 7/8 Täydennetyt tarjouslomakkeet (liitteet 2, 3, sekä sen mukaisesti mitä tarjous koskee 4a, 4b, 5a, 5b, 6a, 6b, 7a, 7b, 8a ja 8b) on toimitettava cd-levylle tallennettuna Excel-muotoisena, sekä tarjoukseen sisältyvät hinnastot muista kuin volyymituotteista pdf -muodossa tallennettuna cdlevylle. Tarjousten on oltava perillä kello mennessä. Myöhästyneet tarjoukset suljetaan tarjouskilpailun ulkopuolelle. Kuoreen tulee laittaa merkintä: Siivousaineiden ja -tarvikkeiden hankinta. Kuoressa on ilmoitettava tarjoavan yrityksen nimi. Tarjouksessa on ilmoitettava tarjoavan yrityksen yhteyshenkilöt yhteystietoineen (osoite, puhelin, faksi, sähköposti). Tarjoajaa pyydetään ilmoittamaan erikseen sähköpostiosoite, johon se haluaa otteen hankintapäätöksestä lähetettävän. Tarjous tulee tarjoajaa sitovaksi, kun tilaaja on ottanut tarjouksesta selon. 22 Lisätiedot Mahdolliset hankintaan liittyvät tarkentavat kysymykset on toimitettava kello mennessä osoitteeseen Puhelimitse esitettyihin kysymyksiin tai tietopyyntöihin ei voida vastata. Kysymyksiin on liitettävä lähettäjän yhteystiedot ja viite Siivousaineiden ja tarvikkeiden hankinta. Kysymykset on esitettävä suomen kielellä. Esitetyistä kysymyksistä ja niihin annetuista vastauksista laaditaan yhteenveto, joka julkaistaan suomenkielisenä sähköisesti osoitteessa viimeistään Tarjouspyynnön mahdollisista muutoksista ilmoitetaan edellä mainitussa internet-osoitteessa viimeistään Tarjoajan on tarkistettava mahdolliset muutokset ja täsmennykset tarjouspyyntöasiakirjoihin yllämainitusta osoitteesta ennen tarjouksen jättämistä. 23 Tarjouspyyntöasiakirjamateriaali Tarjouspyyntöasiakirjamateriaali koostuu seuraavista asiakirjoista ja liitteistä: Tarjouspyyntö Liitteet: liite 1 liite 2 liite 3 Valintaperusteet (vertailuperusteet) Tarjoajan kelpoisuus ja soveltuvuus Tarjouksen tarjouspyynnön mukaisuus\n8 8/8 liitteet 4a-8b Tarjouspyynnön mukaisuus ja tarjouslomakkeet osakokonaisuuksittain (samassa Excel-tiedostossa, omat välilehdet) liite 9 Sopimusluonnos Liitteet 2, 3, sekä tarjouslomakkeet 4a-8b sen mukaan, mitä tarjous koskee, on liitettävä tarjoukseen. Siuntiossa CATHARINA LINDSTRÖM tekninen johtaja Siuntion kunta


Koti1898: Lasten elämää joulun jälkeen\nLasten elämää joulun jälkeen\nMuutama kuva joulunjälkeisestä ajasta. Lapset alkavat kotiutua uusiin huoneisiinsa. Joulupukki toi koronan ja sitä on pelattu paljon. Seitsemänvuotiaan herrahenkilön musta lattia on todettu aika toivottomaksi siivousnäkökulmasta. Muuten se on hieno. Mutta ei taideta sittenkään maalata käytävän lattiaa mustaksi. (Meillä saattaisi olla jollekin mustaa Permoa yhden huoneen lattian verran, jos kiinnostaa ostaa pois.)\nJotkut tontut pelaavat koronaa...\nNeitihenkilön sisustusvimma saa purkautua nukkekodissa.\nHerrahenkilö sai renkaat synttärilahjaksi. Nyt saatiin ne kiinni. Niissä roikutaan koko ajan.\nMusta on on musta. Mutta lattia ei ole vielä minkään värinen, eikä ehkä sittenkään musta...\nJoulukuusi on ollut harvinaisen pitkään. Katsotaan koska lähtee.\nLähettänyt Koti1898 klo 6.54\nTunnisteet: lapset, lastenhuone, lattia, maalit, sisustus, tapetti, uunit\nEija/Tässätalossa 3. tammikuuta 2016 klo 13.21\nIhana tuo pönttis mustana! Täälläkin on haaveiltu mustasta lattiasta, mutta ehkä se on parasta jättää haaveeksi tällä siivousinnolla... Niin että kiitos kun rehellisesti kerroit värin toimimattomuudesta :)\nKoti1898 5. tammikuuta 2016 klo 10.53\nJoo, mä olen itsekin ihastunut mustiin asioihin, mutta kyllä ne vaatii ihan yhtä tehokasta siivousta kuin valkoinenkin.\nHyvä Mieli 3. tammikuuta 2016 klo 16.00\nIhana! Korona! Tulee lapsuus mieleen;) Hyvää uutta vuotta Sinulle.\nHyvää uutta vuotta! Ja korona on kyllä kiva koko perheen peli.\nJulia 9. tammikuuta 2016 klo 19.37\nOnpa tuo pussauskopin päällä oleva ikkuna hieno. :) Kuusikin on tuuheampi kuin mitä meillä on koskaan ollut.\nKoti1898 13. tammikuuta 2016 klo 6.59\nMeillä on nyt muutaman vuoden ollut ihan kivoja kuusia. Silloin kun saatiin keittiö valmiiksi, meillä oli omasta pihasta tosi korkea kuusi (huonekorkeus on 4,5), kun se piti saada pois, kun se kasvoi liian lähellä taloa. Siitä taitaa olla blogissakin kuvia.\nAurinkokujalla 28. tammikuuta 2016 klo 16.22\nKaikkia ihania vanhoja asioita. Mä aina sanoin mun miehelle,että ostetaan vanha koulu, mutta se ei innostunu yhtään. Olen ekaa kertaa sun blogissa ja liityin lukijaksikin. Ois kiva jos tulisit kylään Aurinkokujallekkin.\nKoti1898 30. tammikuuta 2016 klo 18.15\nHei ja tervetuloa! Kävin kurkkimassa myös sinun blogissasi.\nUutena vuotena suvilalla


rauta | Materiaalit | Hylyt.net | Page 4\nKabbölestä n. 5 km etelään, Hägglandet-saaren eteläkarikossa, on rautaisen rahtialuksen hylyn osia matalikolla. Kohteen varsinaiset tiedot löytyvät Museoviraston muinaisjäännösrekisteristä.\nRaippaluodon lounaispuolella, Skötgrundista luoteeseen, on kyljellään hajonnut rautahylky. Se on ollut mahdollisesti postilaiva. Kohteen varsinaiset tiedot löytyvät Museoviraston muinaisjäännösrekisteristä.\nNisskallanin hylky 2\nBergö gaddarnasta etelään, Nisskallanin länsipuolella, on rautalaivan hylyn jäännökset. Kohteen varsinaiset tiedot löytyvät Museoviraston muinaisjäännösrekisteristä.\nJulkaistu: 13.4.2013, Muokattu: 27.11.2017\nMERIROSVOJA LUVIAN SAARISTOSSA Lokakuun viimeisenä päivänä vuonna 1943 kynti Pohjanlahden vesiä sakeassa sumussa pieni saksalainen moottorialus PAUL. Alus oli ensimmäisellä merimatkallaan ja suuntana oli Mäntyluoto. PAULin omisti sen kapteeni ja muuta miehistöä oli 7 henkeä. Ruuma oli tyhjä, mutta kansilastina oli naftatynnyreitä. Merenkäynti oli vähäistä, tuulennopeus oli lounaasta kaksi beaufortia. Elettiin aamupäivän aikaa ja kaikki […]\nKejvsalön eteläpuolella, noin 1 mpk Hamnholmenista länteen, on metallirunkoisen aluksen, ehkä hinaajan, hylky. Kohteen varsinaiset tiedot löytyvät Museoviraston muinaisjäännösrekisteristä.\nHÖYRYLAIVA ACHILLIN SALAPERÄINEN LASTI Kieltolaki Suomessa oli päättynyt keväällä vuonna 1932, mutta viinan salakuljetus ei osoittanut hiipumisen merkkejä vielä vuoden 1933 loppukesällä, jolloin Vaasaan satamaan lipui saksalainen höyrylaiva Orlando. Tavanomaisen kappaletavaralastin lisäksi laivassa oli toinenkin, hieman yllättäen tullut lasti, joukko haaksirikkoisia. Laivan uppoaminen myrskyisällä merellä on aina dramaattinen tapahtuma, johon saattaa liittyä myös paljon traagisia […]\nNorrskärin kaakkoispuolella ja Östra Norrskäristä etelään on rautarunkoisen höyrylaiva Buitronin laajalle alueelle hajonnut hylky. Osia kuuluu myös läheiselle Wilpas-hylylle . Kohteen varsinaiset tiedot löytyvät Museoviraston muinaisjäännösrekisteristä.\nRönnskärenin länsipuolella, Kallremmarenin matalikosta etelälounaaseen, on 27.7.1899 uponneen höyrylaiva Christiansborgin huonokuntoinen hylky. Kohteen varsinaiset tiedot löytyvät Museoviraston muinaisjäännösrekisteristä. Katso myös Luotsi- ja majakkalaitoksen karilleajo- ja haaksirikkotilasto 1899


Näkökulma: Kestävyysjuoksijoiden maa otti haltuun maailman suurlajit - MTVuutiset.fi\nNäkökulma: Suomi näyttänyt hauista isoissa karkeloissa – keihäänheittäjien maa otti haltuun maailman suurlajit\nMatilda Castren herkistyi voitettuaan ensimmäisenä suomalaisena LPGA-kisan.\nJulkaistu 15.06.2021 06:30\nMatilda Castrenin hieno LPGA-voitto oli yksi lisä trendiin. Jos Suomi aikanaan juostiin maailmankartalle, tueksi on tullut uusia, globalisti harrastettuja lajeja . MTV Urheilun Marko Leppänen kommentoi lajikirjon leventymistä.\nLUE MYÖS: Jymypaukun tehnyt Matilda Castren kyynelehti voiton ratkettua – historiallinen temppu toi kunnon rahapotin: "En voi uskoa tätä"\nMatilda Castren räjäytti pankin voittamalla ensimmäisenä suomalaisena naisten pääkiertueen LPGA:n osakilpailun.\nVoitto on 26-vuotiaalle merkittävä monessa mielessä. Hän on Minea Blomqvist-Kakon jälkeen vasta toinen suomalainen, joka ylipäätään on päässyt osallistumaan kiertueelle.\nGolf on maailmanlaajuisesti äärimmäisen kilpailtu laji, arvostetuimman kiertueen osakilpailun voittaminen vaatii tuhannen eri osa-alueen loksahtamista kohdalleen.\nKun ottaa huomioon millainen ihmismassa tehovalmentautuu esimerkiksi Aasiassa päivittäin saman tavoitteen saavuttamiseksi, Castrenin suoritus on jopa järjenvastainen.\nMaailmassa on golfaajia noin 80 miljoonaa, ja naisia siitä ryhmästä viidesosa. Laskekaa siitä todennäköisyys, että kärkikisan voittaja tulee Suomesta.\nMiesten golf on ottanut niin ikään isoja harppauksia Suomessa. Esimerkiksi Sami Välimäki ja Kalle Samooja ovat nostaneet osakkeitaan Euroopan kiertueella.\nLauri Markkanen on kantanut Chicago Bullsin pelipaitaa NBA:ssa vuodesta 2017 lähtien.\nGolf ei ole ainoa maailmanlaajuinen iso laji, jossa suomalaiset ovat menestyneet viime vuosina.\nHuuhkajat meni komeasti EM-kisoihin ja räsäytti heti voiton Tanskasta, yhdestä kisojen parhaimmista maista. Jalkapallon globaalia suosiota tuskin tarvitsee tässä yhteydessä korostaa mutta samalla on hyvä muistaa, että EM-kisat ovat jopa kovatasoisemmat kuin MM-kisat. Kisoissa ei ole Tyynenmeren saaristosta mukaan päässeitä kiintiömaita.\nSuomi on ollut ja on vielä pitkään jääkiekkomaa, mutta rinnalle on tullut muita palloilulajeja. Vaikka Lauri Markkasen NBA-ura ei ole ehkä edennyt suotuisaan suuntaan, on kova juttu, että maailman parhaassa koripallosarjassa pelaa ylipäätään vakiomiehenä suomalainen.\nEhkä amerikkalaisen jalkapallon suurlupaus Olaus Alinen pelaa vielä jonain päivänä NFL:ssä.\nTennistäkään ei sovi unohtaa. Kokonaistaso on noussut, ja Emil Ruusuvuori kiilaa keihäänkärkenä.\nKestävyysjuoksun, keihäänheiton, mäkihypyn ja jääkiekon merkitystä suomalaisen identiteetin rakentajina ei voi koskaan väheksyä, mutta olemme selkeästi siirtymässä uuteen aikakauteen.\nJa se jos mikä on äärimmäisen piristävää.\nGolf Huuhkajat Jalkapallon EM-kisat NBA Tennis Jalkapallo Urheilu


Omaishoidon tuki | Kymsote\nOmaishoidolla tarkoitetaan vanhuksen, vammaisen tai sairaan henkilön säännöllisen hoidon ja huolenpidon järjestämistä kotona omaisen tai muun hoidettavalle läheisen henkilön avulla.\nOmaishoidon tuki on kokonaisuus, joka koostuu hoidettavalle annettavista tarvittavista palveluista, omaishoitajalle maksettavasta hoitopalkkiosta ja annettavista vapaista sekä omaishoitoa tukevista muista palveluista. Hoitopalkkion määrään vaikuttavat hoidon sitovuus ja vaativuus sekä hoidettavan hoidon turvaamiseksi annettavat sosiaali- ja/tai terveyspalvelut.\nHoidon tarvetta arvioidaan kotikäynnillä. Arvioinnissa huomioidaan myös perheen normaalit sisäiset vastuut, esim. puolisoiden välinen tavanomainen auttaminen ja vanhempien tavanomainen vastuu lapsesta. Omaishoidon tukeen ei ole oikeutta, mikäli avun tarve on pelkästään ruoanlaitossa, siivouksessa ja asioinnissa kodin ulkopuolella. Hoidon tarve on vähintään sellaista, että hoidettava tarvitsee toistuvasti päivittäisistä henkilökohtaisista perustoiminnoistaan selviytyäkseen hoitoa sekä huolenpitoa ja/tai valvontaa.\nOmaishoidon tukea myönnetään pääsääntöisesti pitkäkestoiseen (yli 3 kk) omaishoitoon. Käytännössä hoitaja on yleensä osallistunut hoidettavan hoitoon ja huolenpitoon jo ennen omaishoitosopimuksen tekemistä. Tuen myöntämisen edellytyksenä on, että kodin terveydelliset ja muut olosuhteet ovat sopivat siellä annettavalle hoidolle sekä omaishoitajan terveydentila ja toimintakyky vastaavat omaishoidon asettamia vaatimuksia.\nOmaishoidon tuki myönnetään hakemiskuukauden alusta. Omaishoidon tuki myönnetään toistaiseksi, ellei ole erityistä syytä määräaikaisen päätöksen tekemiseen.\nOmaishoidon tukea ei myönnetä, jos hoidettava asuu sosiaali- ja terveydenhuollon julkisessa tai yksityisessä toimintayksikössä, ja saa hoito- ja hoivapalvelua muun kuin omaishoitajan toimesta.\nOmaishoidon tuen hakemukset palautetaan omaishoidon yksikköön (postitse tai toimiston ulkoseinässä olevaan postilaatikkoon).\nHakemuksen saapumisen jälkeen palveluohjaaja ottaa teihin yhteyttä ja sopii kanssanne kotikäynnin ajankohdan.\nOmaishoidon tuen palvelut (PDF)\nSijaisen ilmoituslomake (PDF)\nIlmoitus omaishoidon muutoksista (PDF)\nOmaishoidon tuen myöntämisen perusteet 1.1.2022 alkaen (PDF)\nPalvelusetelin sääntökirja - omaishoidon tuen palvelusetelit 2022 (PDF)\nVoit Omaolo-palveluarvion avulla arvioida oletko oikeutettu omaishoidon tukeen, klikkaa alla olevaa linkkiä\nOmaishoidon tuen palveluyksikkö\nOsoite: Valtakuja 1, 45100 Kouvola\nSähköposti: etunimi.sukunimi@kymsote.fi (poikkeuksena: hannak.vilkki(at)kymsote.fi)\nJohtava sosiaalityöntekijä Mervi Leinonen\nPuhelinnumero: 040 483 2737\nPalvelusihteeri Marianna Jarva\nPuhelinnumero: 040 483 2569\nYli 65-vuotiaiden omaishoidettavien palveluohjaajat\nKouvola: radan yläpuoli\nPuhelinnumero: 040 510 2973\nKouvola: radan alapuoli, Myllykoski, Ummeljoki\nTerhi Kukkonen (tavoitettavissa ti, ke ja to)\nAsiakkaat, joiden sukunimen alkukirjain on A-M\nPuhelinnumero: 040 483 1875\nAsiakkaat, joiden sukunimen alkukirjain on N-Ö\nPuhelinnumero: 040 098 7766\nValkeala, Anjala, Inkeroinen, Sippola\nHanna Vilkki (hannak.vilkki(at)kymsote.fi)\nPuhelinnumero: 040 489 9467\nPuhelinnumero: 044 223 8918\nElimäki, Koria, Voikkaa, Jaala, Keltakangas, Kaipiainen\nTarja Viinikka (tavoitettavissa ma-to)\nPuhelinnumero: 040 647 4693\n18–64-vuotiaiden omaishoidettavien palveluohjaaja (koko Kouvola)\nPuhelinnumero: 040 548 0534\nAlle 18-vuotiaiden omaishoidettavien palveluohjaajat\nKouvola, Myllykoski, Keltakangas, Inkeroinen, Anjala, Ummeljoki, Sippola, Kaipiainen\nPuhelinnumero: 040 483 2556\nKuusankoski, Valkeala, Jaala, Elimäki, Koria\nPuhelinnumero: 040 489 9394\nadd minimize Kotka, Hamina, Virolahti, Miehikkälä, Pyhtää\nOsoite: Vesivallintie 29, 48600 Kotka\nPalvelusihteeri Susanna Holkko\nPuhelinnumero: 040 688 3788\nPalvelusihteeri Elina Vepsäläinen\nPuhelinnumero: 040 182 1539\nYli 65-vuotiaiden omaishoidettavien palveluohjaajat:\nKotkansaari, Hovinsaari, Mussalo, Metsola, Korela, Jylppy\nPuhelinnumero: 040 630 3404\nLänsi-Kotka, Kolkansaari, Pohjois-Karhula\nPuhelinnumero: 040 526 5447\nHaminasta alueet: Summa, Neuvoton, Poitsila, Reitkalli\nPuhelinnumero: 040 663 0641\nHamina ja Kaakon kaksikko\nPuhelinnumero: 040 199 1470\n18-64-vuotiaiden omaishoidettavien palveluohjaaja\nPuhelinnumero: 044 702 7505\nAlle 18-vuotiaiden omaishoidettavien palveluohjaaja\nPuhelinnumero: 044 702 6665\nPuhelinnumero: 040 504 7991


Digikamerat 15 / 35\nMaksa osissa alk. 52.60€/kk »\nHuipputason G-sarja yhdisää Powershot- ja EOS-sarjan parhaat puolet.\nCanonin pitkästä kokemuksesta ammentava G1 X Mark III yhdistää järjestelmäkameran nopeuden, laadun ja kestävyyden PowerShot-malliston kätevään kokoon. Täydellinen valinta kuvaajille, jotka etsivät monipuolista kumppania järjestelmäkameralle.\nErinomainen kuvanlaatu. G1 X Mark III -kameran upeat kuvat ja videot takaavat 24,2 megapikselin APS-C-kenno, laaja kolminkertainen 24–72 mm:n optinen zoom sekä DIGIC 7 prosessori.\nNopea ja luotettava kuvaus. Kamerassa on Dual Pixel CMOS ‑automaattitarkennus, joka mahdollistaa vakaan ja responsiivisen tarkennuksen sekä neljän askelen kuvanvakautuksen. Tämä kamera ei petä käsivaraltakaan kuvattaessa!\nSujuva ja varma käyttö. Keskitetty ja tarkka elektroninen etsin, kosketa ja vedä ‑tarkennus sekä EOS-henkinen muotoilu tekevät pienikokoisen kameran käytöstä varmaa ja sujuvaa.\nFull HD 60P -videokuvaus. Kuvaa uskomattoman tarkkoja 60P-videoita Full HD ‑tarkkuudella. Kuva pysyy vakaana jopa liikkeessä kuvatessa Dual Pixel CMOS ‑automaattitarkennuksen ja viisisuuntaisen dynaamisen kuvanvakaimen ansiosta.\nRunsaasti liitäntöjä. G1 X Mark III -kameran aina käytössä olevan Bluetooth®*‑yhteyden avulla yhdistät kameran helposti älylaitteisiin. Laajenna luovia mahdollisuuksiasi Camera Connect -sovelluksen kattavien manuaalisten säätöjen avulla.\nWalther Chloe saranakehys 2 kuvalle\nPaspatuuri 15x20cm kuvalle,leveämpi HML-HK\nFocus Tango 30x45 kulta\nSamyang Premium XP 14MM F2.4\nOlympus 8x40 DPS I kiikarit\nKysy lisää tuotteesta: Canon PowerShot G1 X Mark III


All I Want is akkariii / MadCraft Blog\nMut eilinen oli kyllä! Ja huomenna lähetäänki Tampereelle vetää akkarikeikkaa Nuorisokahvila Uniikkiin. Tulkaa ihmees tsekkailee! Klo 20 aikoihin alkaa soitot. Siinä on ekana Colory ja sitte me.\nJa hei käykää ny kattoo toi akkarivideoki!


toukokuu 2020 - Hirsala Golf\nArk 9:00-15:30 vkl 9:00-15:30\nArk 10:00-16:00 vkl 10:00-16:00 ravintola@hirsalagolf.fi & puh. 010 3237664\nMikko Korhonen paras Hirsalassa\nKolme pelaajaa ylsi tulokseen neljä alle parin, kun Suomen parhaat golfarit kohtasivat Hirsalassa tänään perjantaina 29.5.2020. Dunhill Links -tyyliin pelatussa pro-am-turnauksessa 24 ammattilaista pelasi amatööripariensa kanssa. Ammattilaiset pelasivat omaa kilpailuaan, amatöörit omaansa ja joukkueet vielä omaansa. Uudenlaisen turnauksen olivat luoneet Mikko Ilonen, Minni Blomqvist-Kakko, Peter Erofejeff ja Suomen PGA:n toiminnanjohtaja...\nNiin golfkausi kuin tehtäväni ovat alkaneet vauhdikkaasti ja poikkeuksellisissa olosuhteissa. Koronan huomioiminen on ollut läsnä jatkuvasti ratkaisuissa, joita olemme tehneet voidaksemme tarjota turvalliset olot golfareille. Alussa olen myös ehtinyt huomata kentän loistavan kunnon, henkilöstömme tiiviin yhteishengen ja mukavasti täyttyneet lähdöt. Kehitysaskeleiden jatkamista otetaan muun muassa taloudessa, myynnissä ja markkinoinnissa, ja...\nKytäjä Golf ja Hirsala Golf yhteistyöhön - Kytäjän osakkaille ja Hirsalan Premium-ryhmille arvokas lisäetu pelaamiseen Kytäjä Golf ja Hirsala Golf ovat sopineet yhteistyöstä, joka antaa Kytäjän osakkaille ja Hirsalan kanta-asiakkaille (Premium ja Premium+) erinomaisen lisäedun. Sekä Kytäjän osakkaat että Hirsalan kanta-asiakkaat voivat vierailla tois t ensa kentällä “kaksi yhden hinnalla” -periaatteella....\nTervetuloa Hirsala Golf Oy:n ylimääräiseen yhtiökokoukseen torstaina 4.6.2020\nTervetuloa Hirsala Golf Oy:n ylimääräiseen yhtiökokoukseen torstaina 4.6.2020 klo 18:00 Hirsala Golfin klubitalolle osoitteeseen Hirsalantie 215 02420 Jorvas HIRSALA GOLF OY:N YLIMÄÄRÄINEN YHTIÖKOKOUS Torstaina 4.6.2020 klo 18.00 Asialista Kokouksen avaus Kokouksen puheenjohtajan valinta ja sihteerin kutsuminen Pöytäkirjan tarkastajan ja ääntenlaskijan valinta Kokouksen laillisuus ja päätösvaltaisuus Kokouksen asialistan hyväksyminen Kokouksen osallistuja- ja ääniluettelo Talouskatsaus...\nPro Sauli Suomelan kesän kurssit\nIndy Golf tarjoaa golfopetusta kaikenikäisille ja -tasoisille pelaajille, olit sitten vasta-alkaja tai ammattipelaaja. Golf pron monipuolinen ja pitkä kokemus sekä innovatiivisuus takaavat laadukkaan opetuksen ja hyviä tuloksia kehittymiselle. Yksilö- ja ryhmävalmennusta on tarjolla ympäri vuoden. Lisäksi junioreille ja naisille löytyy myös omia ryhmiä. Kysy lisää myös yrityksille räätälöidyistä valmennuksista ja...\nKlubin palveluita laajennetaan pe 15.5. alkaen\nPerjantaina 15.5. avataan ja laajennetaan mm. klubin palvelutarjontaa. Alla listattuna muutoksia: Caddiemaster on auki joka päivä klo 8-17 Pelimaksut voi maksaa caddiemasterille ilmoittautumisen yhteydessä, mutta kannustamme pelaajia edelleen maksamaan pelimaksut verkkokaupassa tai MobilePay-sovelluksella Klubitalo on auki caddiemasterin aukioloaikojen mukaisesti Ravintolasta voi ostaa take away -tuotteita Klubin WC-tilat avataan Kenttä-WC otetaan...\nKoe Hirsala Finnish Tour -asetuksilla!\nTällä viikolla oli tarkoitus pelata Finnish Tour -kauden avauskilpailu Hirsalassa torstaista lauantaihin. Kilpailu on jouduttu perumaan koronarajoituksista johtuen, mutta kenttä valmistellaan kisaviritykseen. Käytännössä tämä näkyy selkeiten viheriöillä, jotka viritetään nopeammiksi ja lipunpaikat valitaan haastavammiksi. Jos haluat mitata taitosi Hirsalassa, nyt on oikea hetki! Varaa lähtöaikasi Golfboxista. Kevään greenfee-tarjouksia: Katso kaikki kevään tarjoukset verkkokaupasta....\nToteutimme palautekyselyn liittyen poikkeuksellisen kevään pelimahdollisuuksiin ja Hirsalassa toteutettuihin käytäntöihin. Saimme runsaasti palautetta, niin kehuja kuin kehitysehdotuksiakin. Kiitos kaikille vastanneille! Kommentteja saatiin myös kevään poikkeusolojen ulkopuolisista asioista, joita käsittelemme erikseen. Tunnistettuihin ongelmakohtiin pyritään löytämään ratkaisuja, joiden käytännön toteuttaminen ei ole aina niin ilmeisiä kuin miltä voi näyttää. Olemme jo nyt tehneet...\nRangen vasemman reunan turvaverkon korotus on nyt valmis ja rangelle pääsee harjoittelemaan. Rangen vasemman reunan turvaverkkoa, joka suojaa kymmenennellä väylällä pelaavia, on korotettu lähes kaksinkertaiseen korkeuteen. Palloja saa ostettua viime vuoden range-kortilla, tavallisella maksukortilla ja MobilePay-sovelluksella suoraan pallokoneesta. Myös viime vuodelta säästyneet poletit toimivat, mutta niitä ei voida tällä hetkellä myydä,...\nMiten kevät on sujunut? Vastaa kyselyyn! (Viim. vastauspäivä 11.5.)\nKevät 2020 on pelattu golfia poikkeuksellisissa peliolosuhteissa. Miten hyvin Hirsala Golfissa käytetyt ratkaisut ovat mielestäsi toimineet? Anna vastauksesi alla olevan linkin kautta ja kerro meille, miten olemme onnistuneet ja mitä voisimme tehdä toisin. KYSELYYN Kyselyn kesto on vastauksista riippuen noin 4 minuuttia. Kysely on avoinna ma 11.5. asti. Jos yllä oleva painike ei toimi,...


Professorin ajatuksia: Skuuppi, joka jäänee mediapimentoon\nEn malta olla välittämättä juuri äsken havaitsemaani äärimmäisen mielenkiintoista tilastotietoa, jolla on liittymäkohtia yhteen viime viikkojen hallitsevista poliittisista kysymyksistä, johon jopa pilapiirtäjä Karlsson otti kantaa aamun lehdessä. Tarkoitan sitä, että tätä kirjoitettaessa uusimman tiedon - eli marraskuun 23. päivän tilanteen - mukaan pohjoisen napajään laajuus oli 10,422 miljoonaa neliökilometriä.\nTämän tiedon merkitys tuskin avautuu sellaisenaan yhdellekään arvoisista lukijoistani. Niinpä kirjaan alla olevaan taulukkoon samaisen napajään laajuudet marraskuun 23. päivänä viimeisen kymmenen vuoden ajalta.\n2018 10,422 miljoonaa km2\n2017 9,826 miljoonaa km2\n2016 8,845 miljoonaa km2\n2015 10,021 miljoonaa km2\n2014 10,396 miljoonaa km2\n2013 10,314 miljoonaa km2\n2012 9,950 miljoonaa km2\n2011 10,207 miljoonaa km2\n2010 9,923 miljoonaa km2\n2009 10,247 miljoonaa km2\nTaulukossa oleellinen asia - suorastaan skuuppi - viime viikkojen ilmastonmuutoskeskustelun valossa on se, että juuri nyt pohjoinen napajää on laajempi kuin mitä se on ollut samalla päivämäärällä kertaakaan viimeisen kymmenen vuoden aikana.\nEdelle koostamastani taulukosta opimme siis ainakin sen, ettei napajään sulamisvauhti ole mitenkään erityisen ripeää. Näin siitä huolimatta, että sen laajuus on huomattavasti pienempi kuin tilastojen alkuaikoina: kovimmat lukemat 11,897 miljoonaa km2 löytyvät vuosilta 1983 ja 1992. Vuoden 2008 lukema - siis edellinen kerta kun napajää oli 23 marraskuuta laajempi kuin tänä vuonna - oli 10,700 miljoonaa km2.\nNähtäväksi jää osuuko Ilmatieteen laitoksen merentutkimusyksikön päällikkö, tutkimusprofessori Jari Haapala oikeaan veikattuaan pari vuotta sitten, että Pohjoisnavalle saattaa päästä avovettä pitkin purjehtien jo lähivuosina ja arktinen merijää sulaisi ensimmäisen kerran kokonaan pois 2030– tai 2040-luvulla. Siis ehkäpä jo 12 ja viimeistään 22 vuoden kuluttua.\nSiksi on hyvä katsahtaa vielä siihen, kuinka laaja napajää oli kuluneena kesänä pienimmillään ollessaan: 4,594 miljoonaa km2. Tämäkään lukema ei tietenkään avaudu ilman vertailudataa, joten koostetaanpa myös se tähän.\n2018 4,594 miljoonaa km2\n2017 4,665 miljoonaa km2\n2016 4,165 miljoonaa km2\n2015 4,433 miljoonaa km2\n2014 5,029 miljoonaa km2\n2013 5,054 miljoonaa km2\n2012 3,387 miljoonaa km2\n2011 4,344 miljoonaa km2\n2010 4,615 miljoonaa km2\n2009 5,119 miljoonaa km2\nKuten taulukosta näkyy, sijoittuu kuluva vuosi tässä taulukossa sijalle kuusi. Pienimmillään napajää on käväissyt vuonna 2012 ja suurimmillaan se oli tilaston alkaessa vuonna 2009. Siten tämäkään tilasto ei tue ainakaan kovin vahvasti tutkimusprofessori Haapalan näkemystä pohjoisen napajään menossa olevasta nopeasta sulamisprosessista. Itse asiassa tässä tilastossa ei näy minkäänlaista muutostrendiä.\nEn kuitenkaan ota tässä kirjoituksessa kantaa siihen, onko napajää pidemmällä aikavälillä sulamassa vai ei. Enkä etenkään siihen, onko parhaillaan käynnissä ihmisen aiheuttama ilmaston lämpeneminen.\nSen sijaan haluan tuoda julkiseen keskusteluun tiedon pohjoisen napajään suurimmasta laajuudesta (ajankohtaan nähden), koska epäilen vahvasti, ettei valtamedia tule uutisoimaan havaitsemaani skuupiksi luonnehdittavaa tietoa napajään tämän hetken laajuudesta, vaan se tullee jäämään ns. vastuulliselta medialta tietonsa hankkivilta suomalaisilta kokonaan pimentoon.\nSyytä median todennäköiseen hiljaisuuteen voimme itse kukin miettiä tykönämme, enkä lähde tässä avaamaan omia ajatuksiani. Totean kuitenkin, että journalistin ohjeissa sanotaan seuraavaa: "journalisti on vastuussa ennen kaikkea lukijoilleen, kuulijoilleen ja katselijoilleen. Heillä on oikeus saada tietää, mitä yhteiskunnassa tapahtuu."\nTunnisteet: ilmasto, ilmastonmuutos, ilmastotilastot, journalismi, media, napajää, Timo Haapala\nNimetön 25. marraskuuta 2018 klo 8.26\nTämä niin sanotun ilmastonmuutoksen kanssa pelaaminen on poliittista leikittelyä. Todellinen ongelma maapallomme tulevaisuudelle on valtava ihmismäärän lisääntyminen, joka johtaa lopulta kaaokseen. Kaaos voi olla esimerkiksi ravinnon loppuminen sekä parantumattoman sairausepidemian leviäminen. Yllätyksenä voi olla myös maapallolle yllättäen syöksyvä asteroidi. Näistä asioista poliitikot ovat pysyneet hiljaisina.\nProfessori 25. marraskuuta 2018 klo 8.40\nVäestökasvu on ensisijainen ongelma myös mahdollisen ihmisen aiheuttaman ilmastonmuutoksen taustalla. Tämän päivän HS:n mukaan Brasiliassa on tuhottu enemmän sademetsiä enemmän kuin yhtenäkään vuonna viimeisen kymmenen vuoden aikana. Eli sikäläistä hiilinielua on supistettu enemmän kuin kertaakaan viimeisen kymmenen vuoden aikana.\nTämä siis ottamatta kantaa hiilidioksidin ja ilmastonmuutoksen väliseen suhteeseen. Sitä olen käsitellyt viimeksi täällä\nProfessori 25. marraskuuta 2018 klo 8.42\nNimetön 25. marraskuuta 2018 klo 9.44\nTanskan metereologinen laitos seuraa myös jään tilavuuden muutoksia. Eilisen arvon mukaan tilavuus on jo melkein 2004-2014 keskiarvon lukemissa. Osoitteessa http://ocean.dmi.dk/arctic/icethickness/thk.uk.php\nIlmasto on kaoottinen eli epälineaarinen, siis kuitenkin determistinen. Mutta koska 'alkuarvot' muuttuvat ajan kuluessa, kaaoksen ( äärettömien epälineearisten tuntemattomien differentiaaliyhtälöiden) tulevia arvoja, esim jääkenttien laajuuksia, ei pystytä koskaan millään supertietokoneilla tai pilvilaskennan verkkomalleilla laskemaan. Voidaan vain heittää arvioita historian perusteella mitä voisi tapahtua seuraavan parin vuosikymmenen aikana. Muuutumaton tilanne (stabilteetti) sekä ilmastossa maapallolla että ihmisen ruumiissa tarkoittaa kuolemaa!\nViisas Suomi varautuu pahimpaan, kylmenemiseen ja lämpenemiseen, kohtuullisella panostamisella ääri-ilmiöihin, jolloin seurauksena maksimaalinen win-win 'voitto'.\nNimetön 25. marraskuuta 2018 klo 10.08\nKaoottisuuden 'huomaa' esim suosikkifyysikkoni Clive Bestin viimeisimmän blogin 'October Global temperature 0.75 C' lokakuun anomaliat käyrän kuvasta vuosien 1995-2018 välillä.\nEi näytä kovinkaan jaksolliselta, puhumattakaan lineeaariselta. Vaikeaa tuosta käyrästä on kehittää/arvata dynaamista (epälineaarista) matemaattista mallia tietoneelle. Vaikka kovasti ilmastotieteilijät yrittävät löytää 'hopealuotia', niin suurin osa tieteilijöistä tuntuu unohtaneen tai ovat jopa epätietoisia elämän/maailmankaikkeuden epälineaarisuudesta (ts kaoottisuudesta). Kaoottisuudessakin on attraktio pisteensä, mutta staattinen hetkikin ei ole pysyvää => kuolema (huh)\nProfessori 25. marraskuuta 2018 klo 10.44\nKyllä. Ilmasto on kaootinen järjestelmä.\nNimetön 25. marraskuuta 2018 klo 10.12\nItseäni huvittaa myös pelottelu merenpinnan noususta pohjoisen napajäätikön sulaessa.\nPohjoinen napajäätikkö kelluu. Sulaessaan kelluva jää ei nosta vedenpintaa. Asia on helppo mallintaa kotona vaikka vesilasin ja jääkuution avulla\nProfessori 25. marraskuuta 2018 klo 10.46\nTotta. On kuitenkin muistettava, että jos Grönlanti tai etelämanner sulaisivat siitä tulisi lisää vettä meriin.\nOlen kuitenkin ymmärtänyt, että varsinaisen sulamisen lisäksi merenpintaa nostaa ilmastoskenaarioissa ennen kaikkea lämpenevän veden tilavuuden kasvaminen.\nNimetön 25. marraskuuta 2018 klo 11.08\nKyllä se vesi melkosesti lisää tilaavuuttaan, kun se höyrystyy :P\nkuinka paljon merien pinta nousis todellisuudessa, jos etelänapa sulais ?\nStrix Senex 25. marraskuuta 2018 klo 12.33\n"Olen kuitenkin ymmärtänyt, että varsinaisen sulamisen lisäksi merenpintaa nostaa ilmastoskenaarioissa ennen kaikkea lämpenevän veden tilavuuden kasvaminen"\nEikös vedellä ole huomattavan suuri ominaislämpökapasiteetti? Kysymys siis kuuluu, kuinka paljon ilmakehästä täytyisi siirtää lämpöä meriin, jotta niiden tilavuus kasvaisi jollain lailla näkyvän määrän?\nNimetön 25. marraskuuta 2018 klo 11.07\nLämpöasteen kymmenesosista numeron tekevät ilmastoennustajat pitää laittaa julkiseen vastuuseen pieleen menneistä ennusteistaan. Voisi aloittaa napaajään sulamisesta panikoituneista tutkijoista ja poliitikoista.\nNimetön 25. marraskuuta 2018 klo 11.51\nOnko edes teoriassa mahdollista, että etelämantereen jäätiköt voisivat kokonaan sulaa, eikö siellä suurimmalta osin olla kuitenkin tanakasti pakkasen puolella läpi vuoden.\nProfessori 25. marraskuuta 2018 klo 13.17\nEi ennen kuin laattatektoniikka siirtää mantereen kohti päiväntasaajaa.\nAT 26. marraskuuta 2018 klo 5.33\nYksi juttu mitä taidetaan peätä on että lämpötilan muutos ja lämpölaajeneminen tai sulaminen saavat mantereen päällä olevan jäätikön halkeamaan ja suistumaan osittain veteen.\nNimetön 25. marraskuuta 2018 klo 13.33\nNim.merkki "Professori" kyllä on ainakin kirsikanpoiminnan dosentti tarkoitushakuisessa valkoinnissaan pohjoisen napajään pinta-aloista. Jos olisi otettu tarkasteluun lokakuun 2018 tilanne niin olisi tullut pronssia 40 vuoden tilastoissa tai tammi- toukokuu niin kultaa ja hopeaa. 10 vuoden tilastoista ei todellakaan näy trendiä, sehän on selvää. Siksi pitääkin katsoa koko aineistoa. 40 vuoden tilastoissa 2018 minimijääpeitto asettuu jaetulle sijalle 6. Siitä voi päätellä, että kulunut 2000-luku, erityisesti viimeiset vuodet ovat varsin poikkeuksellisia. Kesäjääminimi pienenee noin 10 % vuosikymmenessä, mutta vuosien välillä on tietysti heittoa. Kun tilannetta tarkastellaan vuosisatojen perspektiivissä niin nykymeno on aivan omaa luokkaansa. Syynä on ilmaston lämpeneminen ihmistoiminnan ansiosta, mikä näkyy erityisen voimakkaana pohjoisella napa-alueella. - Su\nProfessori 25. marraskuuta 2018 klo 15.32\nEi minun aikomuksenani ollut tarkastella 40 vuoden historiaa eikä myöskään mitään muuta vuotuista ajankohtaa kuin 23. marraskuuta. Syy kiinnostukseeni oli yksinkertaisesti se, että pohjoisen napajään pinta-ala on juuri nyt kymmeneen vuoteen laajin (ajankohtaan nähden), vaikka jään pitäisi median uutisoinnin perusteella olla vauhdikkaasti sulamassa. Sekä se, ettei media mitä todennäköisimmin tule kertomaan tätä faktaa.\nKaikki lienevät myös hyvin tietoisia siitä, että maapallon ilmasto lämpeni kiistatta 1980-luvulta 2000-luvun alkupuolelle (tai viileni 1930-luvulta 1960-luvulle). Siksi myös 40 vuoden tilasto lienee sellainen kuin kuvasit.\nMinun ja ehkäpä monen muunkin kiinnostuksen kohde on kuitenkin se, mitä juuri nyt on tapahtumassa. Ja vastaus siis on, ettei ainakaan kovin paljon mikäli voimme uskoa pohjoisen napajään laajuutta.\nAivan mainiota tässä keskustelussa on se, että voimme sen perusteella esittää kaksi hypoteesia. Anonyymin (13.33) kommentin eli pohjoisen napajään koko laajuustilaston perusteella professori Haapala on oikeassa, joten voimme odottaa ensimmäinen sulavedessä tapahtuva purjehduksen tapahtuvan muutamien vuosien kuluessa ja jään sulavan kokonaan ensimmäistä kertaa 2030- tai 2040-luvulla. Minun kirjoitukseni ja viimeisen kymmenen vuoden tilaston perusteella Haapala on puolestaan väärässä eikä näin tule käymään.\nMuistetaan samalla, että popperilaisittain yksikin hypoteesin suhteen peruuttamattoman ristiriitainen fakta riittää kaatamaan koko hypoteesin (siinä muodossa kuin se on esitetty). Palataan siis asiaan viimeistään vuonna 2050 - olettaen että henki vielä pihisee ja asia on hyvässä muistissa.\nTai oikeastaan. Koska emme kuitenkaan käy tätä keskustelua vuonna 2050 (koska ainakin miinun nenäni päällä kasvaa silloin jo nurmikko), niin sovitaan, että Haapalan "lähivuosina" (joka on siis peräisin vuodelta 2016) tarkoittaa vuotta 2020, jolloin voimme palata asiaan jo lokakuussa 2020 ja katsoa pitääkö Haapalan ensimmäinen hypoteesi vapaata vettä pitkin purjehtimisesta paikkansa?\nEllei pidä, tunnustat sinä, arvoisa Ano olleesi väärässä. Jos tuollainen purjehdus taas tapahtuu, kirjoitan minä aiheesta blogimerkinnän, jossa totean tapahtuneen puhuvan kiistatta siitä, että ihmisellä on keskeinen rooli ilmaston lämpenemisen taustalla.\nNimetön 25. marraskuuta 2018 klo 16.43\n" Kirsikanpoiminnan dosentti " Kiitos tästä ano klo 13.33!! Still laughing! ( No offense though, most prestigous Professor :)\nKumitonttu 25. marraskuuta 2018 klo 15.05\nNyt kyllä nimimerkki "- Su" syyllistyy todelliseen kirsikanpoimintaan. 40 vuotta on täysin mielivaltainen aikajänne. Esimerkiksi tämän uutisen mukaan ilmastoa tulisi tarkastella noin tuhannen vuoden jaksoissa.\nNämä äiti-Gaiaa palvovat panteistit ovat kuin Stalinin hirmuhallinnon ideologian dogmien puhtautta vaalivia pyöveleitä. Ainoa oikea rangaistus on kuolemantuomio. Tässä fanaattisuudessa ei ole enää mitään inhimillistä vaan se tuo mieleen islamin kaltaisen suvaitsemattomuuden.\nIhan sivumennen vierestä sanoen, millä ihmeellä sinä Kumitonttukaan mitään vapaakaupunki Oraniaa tai markkinataloutta edes harjoitat maapallolla, joka on täysin fucked up if you will ( suom, täysin perseellään luonnonvoimien osalta ). Soudat ja huopaat itsekin kommenteissasi ilmastonmuutoksen suhteen. Mitä sinulla on vastaan ihmisiä, jotka kannattavat kestävämpien talousmuotojen kehittämistä valtiotasoilla, jotta tulevaisuudessa olisi edes ilmastoa, ilmanlaatua ynnä kaikkea sitä mitä ihminen maapalolla tarvitsee elääkseen? Se, että ilmastonmuutokseen liittyvät ongelmat ovat todellisia, ei tee kenestäkään mitään hihhulia vaan kuuluu vuonna 2018 j.K.r lähinnä jokaisen yhtään silmiään auki pitävän ihmisolennon huoliin.\nJa vaikka pakkomielteesi kommunismiin on toki kaikille selvää, olen itse kuitenkin sitä mieltä, että toisin kuin sananlaskun mukaan kaikki tiet vievät Roomaan - siinä voi ollakin järkeä - niin kaikki mahdolliset asiat maailmassa eivät aina ja iänkaikkisesti johda johonkin sekopäästaliniin.\nVaikutat itsekin lähinnä joltain luonnonvoimalta. Luulisi sinun ymmärtävän! Suuntaa siis ajattelusi johonkin rakentavampaan ja kehittävämpään!\nProfessori 25. marraskuuta 2018 klo 17.02\nPyydän käymään henkilöön menevän keskustelun jossakin muualla kuin tässä blogissa.\nNimetön 25. marraskuuta 2018 klo 17.49\nIhan oleellinen pointti sinulta Professori. Kiva juttu oikeasti, että olemme edes tässä samaa mieltä. Joten pahoitteluni Kumitontulle, jos ja kun olin epäasiallinen. Itse asiassa hänen persoonassaan on jotain ärsyttävän tuttua kuin ehkä omassani joten sekös ottaa hermoon välillä. Kuitenkin mielestäni hieno juttu, että ihmiset suhtautuvat jopa intohimoisesti arvoihinsa ja niitä puolustavat, usein ihan asiallisestikin.\nNimetön 25. marraskuuta 2018 klo 15.17\n40 vuotta on ollut koko Arktikan kattavat satelliittimittaukset jäiden määrästä ja laadusta. Siten aikaisempien vuosien osalta on käytettävä epäsuoria havaintoaineistoa. Viivan alle jää, että nykytilanne on poikkeuksellinen satojen vuosien aikaskaalassa. Se riittä hyvin johtopäätökseen, että Arktika lämpenee nopeasti ja poikkeuksellisesti. Kaikki tämä on seurausta vahvistuvasta kasvihuoneilmiöstä, jona on aiheuttanut ihmiskunta päästöillään. Ihmettelen kuinka tällaista ilmiselvää tosiasiaa voi enää kukaan vakavasti asettaa kyseenalaiseksi.\nProfessori 25. marraskuuta 2018 klo 15.42\nTieteessä kaikki tulee asettaa aina kyseenalaiseksi. Aina.\nSiitä huolimatta en ole estämässä varautumista ilmastonmuutoksen mahdollisuuteen. Päinvastoin, sillä siitä aiheutuva uhka on aivan liian merkittävä tullakseen ignoroiduksi. Joistain esillä olleista ilmastonmuutokseen varautumisen keinoista olen tosin eri mieltä, kuten metsiemme museoinnista hiilivarastoksi.\nJos olet lukenut tätä blogiani aiemmin, olet varmaan myös huomannut sen sisältävän joukoittan havaintoja, joita ei pitäisi olla olemassakaan silloin kun tehdään huolellista tiedettä. Ellet ole, voit aloittaa esimerkiksi tästä.\nNimetön 25. marraskuuta 2018 klo 16.24\nIhmiskunta on pikkuisen liian iso "rikollinen" tullakseen rangaistuksi ilmaston lämpenemisestä. Eihän meille suomalaisille käy tässä kuinkaan, jos ilmasto lämpenee vielä 2-3 astetta.\nNimetön 25. marraskuuta 2018 klo 16.29\nTieteessä tulee kaikki asettaa kyseenalaiseksi, mutta tällaisissa blogikirjoituksissa voi "professori" kirjoittaa mitä tahansa omasta päästä, se ei eole tiedettä, vaan polemiikkia, niinkuin nuo Australian ilmastotiedot. Eihän niihin voi oikein ottaa mitään kantaa, kun väittämät ovat kirjoittajan keksimiä eikä niitä voi puolueettomasta lähteestä varmentaa mikä niissä on kirjoittajan väärentämää yms. Pitäisi olla jokin referoitu dokumentti ennenkuin asiaan voi ottaa kantaa. Pelkät blogijutut eivät todista yhtikäs mitään. - Hyvää Joulua\nProfessori 25. marraskuuta 2018 klo 16.48\nToki voit olla uskomatta blogimerkintöjäni. Huomioithan kuitenkin, että koko Australian Alice Springsin ilmastotilaston kehitys (siltä osin kuin olen sitä käsitellyt) on dokumentoitu tähän blogiin kuvakaappauksin. Onneksi näin, sillä käytämistäni Nasan Goddard instituutin tilastoista ne on poistettu.\nLisäksi kunkin blogikirjoituksen aikaan tilastot ovat olleet linkitettynä tähän blogiin ja siten kenen tahansa tarkastettavana. En ole huomannut kenenkään kyseenalaistaneen niitä.\nMielenkiintoista kyllä, tämän kommenttisi luettuani katsoin tilastoa ja se on jälleen muuttunut niin uskomatonta kuin se onkin. Nyt se näyttäisi taas osoittavan systemaattista ilmaston lämpenemistä, mutta silti tilaston pisteet eivät ole identtiset aiempaan verrattuna. Palaan asiaan varsinaisena blogimerkintänä kunhan ehdin.\nKumitonttu 25. marraskuuta 2018 klo 16.52\nOn selvä tosiasia, että CO2-päästöt ovat kaikkein selvimmin kytköksissä ihmisten lukumäärään, kuten tässä artikkelissa näkyy. Koska maailmankatsomukseni on yksilönvapautta kannattava enkä edusta ihmisvihamielistä maailmankuvaa, en näe meillä olevan mitään järkevää keinoa vähentää päästöjä tällä vuosisadalla. Hiilen talteenotto saattaa olla tehokkain ratkaisu, mutta sen aika näyttää.\nMitä tulee anonyymin esittämiin vaatimuksiin viitata vertaisarvioituihin tutkimuksiin tullakseen hyväksytyksi keskustelukumppaniksi punavirheitten r*nkkurinkiin, niin totean vain sen, että samoja vaatimuksia vaadittiin jo yli 10v sitten kun itse aloin perehtyä aiheeseen. Jos et tähän mennessä ole ymmärtänyt, että AGW-teoria on pahasti vajavainen ellei jopa virheellinen, niin ei sinun päätöksiä käännä millään eikä se ole edes tarpeellista. Usko mihin haluat, koska uskostahan tässä on kyse.\n"Uskotko ilmastonmuutokseen?" esitetään kuin kaikissa muissakin ideologioissa. Ei kukaan kysy "uskotko markkinatalouteen" koska se on näyttänyt ylivertaisen kykynsä tuottaa taloudellista vaurautta. Ei kukaan kysy "uskotko ydinperheeseen", koska se on samalla tavalla nähty parhaaksi keinoksi rakentaa yhteiskunnan mikrotaso. Ja niin edelleen. Vain ilmastonmuutosta pitää todistella niin kuin vain uskovaiset todistelevat.\nProfessori 25. marraskuuta 2018 klo 17.03\nKumitonttu 25. marraskuuta 2018 klo 18.41\nOlen pahoillani. Voittajat ilmeisesti ad Hominemiin? Omasta mielestäni en sellaiseen syyllistynyt, enkä uudelleen luettuanikaan tuossa sellaista huomaa.\nTotean vain, että usko AGW-teoriaan muistuttaa häiritsevän paljon uskontoja dogmaattisuudessaan ja ideologian puhdasoppisuuden varjelemisessa.\nSe ei ole tieteelle luontaista, ja yleisesti ilmastotiede tunnetaan korruptoituneesta politikoinnista enemmän kuin ehkä jopa naistutkimus.\nProfessori 25. marraskuuta 2018 klo 19.08\nEn oikeastaan ad hominemiin, mutta jonkinlaiseen nimittelyyn kuitenkin.


Henkilöauton kuljettajan uskotaan tappaneen moottoripyöräilijän - Puheenaiheet.fi\nHenkilöauton kuljettajan epäillään aiheuttaneen vastaan tulleen moottoripyöräilijän kuoleman Kiikalassa sunnuntaina illalla. Auton 1990-luvulla syntynyttä kuljettajaa epäillään törkeästä kuolemantuottamuksesta ja liikenneturvallisuuden törkeästä vaarantamisesta.\nPoliisi kaipaa kovasti havaintoja vihreän Volkswagen Golfin liikkeistä kuuden tietämissä. Auto ja moottoripyörä kohtasivat Kiikalan keskustan pohjoispuolella Lautelantiellä eli maantiellä 2410. Auto oli menossa kohti pohjoista, Lautelaa ja Someroa sekä 1980-luvulla syntynyt moottoripyöräilijä tulossa Someron suunnasta.\nPoliisi pyytää asiasta tietäviä ja silminnäkijöitä ilmoittamaan havainnoista numeroon 0295417259.\nRikosilmoitus Vihreiden mainosten töhrimisestä Sastamalassa


Media-alan työ - Suomi24 Keskustelut\nLue aiheen Media-alan työ keskusteluja. Katso, mitä muut ajattelevat, ja osallistu keskusteluun. Suomi24 - tuhansia aiheita.\nSuomeen mahtuu Uutis portaali, joka keskittyy ulkomaanuutisiin\nSuomeen perustettaisiin uusi uutisportaali, joka syvällisemmin toisi suomalaisille maailman maiden uutisia. Lisää ulkomaanuutisia suomeksi. Kaikki m...\nOnko hyvä paikka? Työllistääkö hyvin? Maksaa aika suolaisesti, mutta pakko päästä kun haluan tulevaisuudessa todelliseksi tähtitoimittajaksi! Se, ett...\nSopiva palkka työharjoittelujaksolla?\nOpiskelen ammattikorkeakoulussa medianomiksi ja ensi kesänä olisi harjoittelun aika. Paljonko voin pyytää palkkaa työharjoittelujaksolta kuukausiko...\nKarprintin meininki ennallaan...\nTörmäsin tässä pari viikkoa sitten entisen duunikaverini Karprintistä. Kertoi talossa kaiken olevan ennallaan -eli pappa-Ahola istuu entiseen tapaan k...\nmillainen on hyvä toimittaja?\nMitä tekee offsetpainaja?\nNiin voisko joku kertoa mitä se käytännössä tekee? En oikein löytäny googlesta mitään....\nMillaista on painajan työ nykyään ? Olen lueskellut vanhempia viestejä (joita ei ole monta) asiasta; osassa pelotellaan alalla vallitsevasta työttömyy...\nKuulemma jotn kummallista niitten työsopimushommissa, kannattaako sinne hakee töihin??...\nToimittajien alennukset raivostuttaa!\nMihin perustuu toimittajien oikeus päästä pressikorteillaan ilmaiseksi huvipuistoihin ja museoihin ja näyttelyihin? Ja miksi kyseinen kortti oikeuttaa...\nMainoshoitajan tutkinto, alempi akateeminen tutkinto?\nJos on suorittanut v.2000 mainoshoitajan tutkinnon (MAT) Markkinointi-instituutissa, onko titteli englanniksi bachelor of arts?...\nMillaisilla diileillä esim. sanomalehtien tai radioiden ulkomaankirjeenvaihtajat toimivat? Freelancereita, joilla on jonkinsortin sopimus lehden kanss...\nEpäsosiaaliset media-alan työt\nMitä sellaisia media-alan töitä olisi ihmisille, jotka eivät jaksa olla jatkuvasti tekemisissä ihmisten kanssa?...\nKuinka paljon suomessa on töitä kuvankäsittelijöille, ja missä paikoissa pääasiassa? En ole juurikaan osannut löytää googlettamalla mitään tilastoja a...\nMaisteriopintojen jälkeen elämän loppuun luin vain sanomalehtiä\nVielä korkeakoulussa, muistan, luettiin syvällisempää kirjallisuutta. Mutta sen jälkeen kun sain työpaikan, ei enää luettu muuta kuin Helsingin Sano...\nUimahalli kotona ja etätyö, mistä Yle kirjoittaa\nAurinkoottotyoli. Tyttö blondi, kuvittele meidät lähekkäin. Pitelen sinua hellästi. Sulla on uimapuku, aurinkolasit. Pussaan sun rintojasi. Meill...\nYle dronen isällä iso maha. Mistä syystä?\nYle ampuu droneja. Poika & ISÄ. Mutta miksi noilla vaaleilla on isän maha super size XXL? Ketä Mr. söi?...\nSuomen medialla on monopoli\nEi ole mitään vapaata sanaa kansalla. Sanot vain mitä sinulta odotetaan ennakkoon....\nOlen halukas työskentelemään mallina, joten tietääkö kukaan kuinka paljon palkkaa tällainen uusi malli suurinpiirtein saisi? Tietenkään en odota mitää...\nSain hiljattain tarjouksen mm. mainoksia tuottavan media-alan firmalta, että lähtisinkö mukaan näyttelijäksi (ääni ja video) heidän mainostoimeksianto...\nNyt kaikki opiskelemaan media-alaa, sillä lähitulevaisuudessa uusmedia (mm. internet) tulee luomaan tuhansia uusia työpaikkoja alalle! Kasvunäkymät va...


Kivipiha, talon uusi käyntikortti |\nKivipiha, talon uusi käyntikortti\nOmakotitalon ajopiha oli vain läpikulkuväylä, kunnes pihaan asennettiin betoniset pihakivet. Samalla myös istutukset saivat uutta ryhtiä. Lue kuinka piharemontti eteni.\n2000-luvun vaihteessa valmistuneen omakotitalon ajopihan ilme oli aikaisemmin harmaa ja epäsiisti. Piha oli vain läpikulkuväylä, jonka pinta-alaa ei voitu hyödyntää oikeastaan muuten kuin autojen parkkipaikkana. Kivipiha oli ollut perheen haavena jo pitkään.\nPiha oli aikaisemmin harmaa ja epäkäytännöllinen.\nUsein talossa on saatettu asua jo vuosia eikä oman pihamaan todellista tilaa aina itse huomaakaan. Kaisa ja Lasse Kumpulan perheessä tilanteen muutti uuden digitaalikameran kokeilu.\nEnsimmäisiä koekuvia napsittiin terassilta ajopihalle päin ja kuvat siirrettiin tietokoneelle. Lopputuloksen tarkastelu 20 tuuman tietokonenäytön armottomassa kirkkaudessa paljasti totuuden: pihalle on tehtävä jotakin ja pian.\nPerhe oli jo aiemmin tutustunut erilaisiin pihan pintavaihtoehtoihin asvaltista kivituhkan kautta luonnon- ja betonikiviin. Betonikiviin he päätyivät monipuolisten pintavaihtoehtojen ja pihan huollettavuuden vuoksi: jos pihaa täytyy joskus jostakin syystä avata, kivet saa aina ladottua takaisin. Kun asvaltti on rullalla, sitä ei voi oikoa. Lopullisen päätöksen sinetöi ajatus siitä, että huoliteltu kiveys nostaisi myös kiinteistön arvoa mahdollisessa myyntitilanteessa.\nSuunnitteluun ja tarjouspyyntöön kannattaa satsata\nOikeaa väritystä haettiin kotikonstein tietokoneen kuvankäsittelyn avulla. Alkeellinenkin lopputulos oli avuksi.\nKumpulan perheessä suunnitteluun paneuduttiin tutkimalla valmistajien esitteiden ja verkkosivujen mallikuvia, vilkuilemalla vinkkejä naapureiden pihoilta sekä vierailemalla kivipihanäyttelyissä. ”Pihakivien ja –laattojen suosio on kaiken aikaa kasvanut. Helppo asennettavuus, monipuoliset muoto- ja värivaihtoehdot sekä tarjolla olevat yksilölliset ja persoonalliset ratkaisut ovat kasvattaneet omakotiasujien pihasisustusintoa”, pihakiviasiantuntija Heli Rantanen HB-betonilta kertoo.\nKoska kokemattoman on hankala kuvitella suurta kivipintaa, Lasse päätti iltapuhteikseen kokeilla kuvankäsittelyohjelman käyttöä ja saikin aikaiseksi muutamia mallikuvia ”toiveiden pihamaasta”. ”Näitä kuvia näytimme ikään kuin varmistusmielessä materiaalitoimittajan edustajalle. Kun suunnittelmaa ei asiantuntijankaan puolelta tyrmätty, kokonaisuus alkoi olla valmiina.”, Lasse kertoo.\nTarjouspyyntöjen jälkeen materiaalin valinta vakiintui punaisen ja mustan (= tumman harmaa) sekoitesävyyn ja kiven muoto pyöristettykulmaiseen HB-betonin 170 x 115 x 60 mm kokoiseen perinnekiveen.\nReunakiveksi, reunustamaan koko piha-aluetta ja tuomaan kokonaisuuteen rytmiä, valittiin ½-kokoinen musta perinnekivi. Myös nurmikon reunakivien sävyksi valittiin musta.\nKivipiha itse tehden vai teettämällä?\nUrakoitsijan valinnassa kannattaa olla liikkeellä hyvissä ajoin sillä työ on sesonkiluonteista ja ammattitekijöistä saattaa olla pulaa.\nLasse oli alun perin ajatellut tehdä kiviasennuksen itse, mutta suurehko noin 220 neliön asennusala ja kiviksi valikoituneet pienehköt kivet saivat mielen muuttumaan. ”Päättelin, että tässä työssä ei omilla kyvyilläni pääse riittävään panos-tuotos –suhteeseen. Lisäksi kiviasennuksesta myönnettävä kotitalousvähennys puhui ammattiasentajan puolesta. Nyt saaduilla opeilla aion kuitenkin toteuttaa puutarhaan muutamia pienempiä kiveyksiä”, Lasse toteaa.\nUrakoitsijan valinnassa kannattaa olla liikkeellä hyvissä ajoin sillä työ on sesonkiluonteista ja ammattitekijöistä saattaa olla pulaa. Kumpuloilla oli vaihtoehtona parikin urakoitsijaa, mutta sitten Mr. Murphy astui peliin. Juuri urakasta sopimisen kynnyksellä toiselta kandidaatilta väheni pari työntekijää eikä lisäurakoita voinut ottaa, ja toinen yrittäjä joutui pitkälle sairauslomalle. Muissa asioissa eräälle ystävälle tehty soitto osoittautui kuitenkin kannattavaksi. Puhelun lopuksi ikään kuin PS:nä lausahdettuun ”Et se sitten sinäkään tunne ketään betonikiviasentajaa?” -kysymykseen Lasse sai yksiselitteisen jämäkän vastauksen ”Tunnen”.\nClemac ja HPL-palvelut tekevät pihaurakointia yhteistyössä ja ehtivät tekemään Kumpuloiden pihan juuri toivottuna aikana. Clemacin Jyrki Sumu kävi mittaamassa vielä kertaalleen neliöt ja määrittelemässä pohjatöiden, kaatojen ja leikkausten tarpeen. Sen jälkeen oli lopullisen tilauksen tekemisen aika.\n220 neliön kiveyksen tekemiseen vierähti neljä ja puoli työpäivää\nHuolelliseen asennuspohjan tekemiseen kului yksi työpäivä ja seuraavana päivänä oli vuorossa jo kivien latominen.\nEräänä kesäkuisena keskiviikkona Kumpuloiden kotikadulla oli sitten rivissä 25 lavaa betonikiveä (noin 35 tonnia) ja 1000 kiloa saumaushiekkaa. Asennusporukka saapui seuraavana aamuna sovitusti kello seitsemän ja Lassella oli mennä aamukahvi väärään kurkkuun, kun jo 2 minuuttia yli seitsemän pohjatyöt olivat käynnissä. Bobcatilla pohjan muotoilu kävi nopeasti ja sujuvasti samoin kuin kivituhkan levittäminen ja pintapuolinen tasoittaminen. Huolelliseen asennuspohjan tekemiseen kului yksi työpäivä ja seuraavana päivänä oli vuorossa jo kivien latominen.\n”Kumpuloiden piha oli kohtuullisen helppo asennuskohde, sillä erillisiä maamassan vaihtoja ei tarvinnut tehdä eikä ladonnassa ollut erikoisia ladontakuviota tai vaikeita kaatoja. Kiveksi valitusta Kareliasta saa monisävyisyydestä johtuen suoraankin latomalla elävää ja vaihtelevaa pintaa”, Jyrki Sumu sanoo.\nPohjan tekemiseen kolmen hengen porukalta vierähti siis yksi työpäivä, varsinaiseen asennukseen kaksi ja puoli ja leikkauksiin ja kaivojen reunustamiseen, saumaushiekan harjaamiseen ja muuhun hienosäätöön noin yksi työpäivä.\nMitä kivipiha maksaa?\nYleensä kannattaa myös hyödyntää urakoitsijan usein edullisempia murske- ja kivituhkahintoja.\n”Tiilenmuotoisen” betonikiven neliöhinnat alkavat noin 20 eurosta neliöltä riippuen kiven jalostusasteesta ja värityksestä päätyen noin 35 euroon neliöltä. Lisäksi kannattaa selvittää rahdin ja lavojen osuus kustannuksista. Jos tarvitaan maamassan vaihtoja asentaja on paras henkilö tekemään arvion tarvittavan maa-aineksen määrästä. Yleensä kannattaa myös hyödyntää urakoitsijan usein edullisempia murske ja kivituhkahintoja.\nAsennustyön hinta vaihtelee myös samoissa neliöhinnoissa kuin materiaali. Lisäksi kannattaa erikseen selvittää konetuntien hinta, leikkaukset ja muut erikoistyöt. Asennustyön osuudesta myönnetään myös kotitalousvähennystä. Lisätietoa kotitalouvähennyksestä löydät osoitteesta www.vero.fi.\nPihan käyttöarvo on kasvanut merkittävästi\nAiemmin parkkipaikkana palvellut ajopiha on jo muutamassa päivässä saanut aivan uuden merkityksen Kumpulan perheelle. ”Olemme huomanneet, että aiemmin, emme ole juurikaan noteeranneet koko ajopihaa, vaan ikään kuin ”katsoneet ohi”.\nNyt etupiha tuntuu olevan kaiken toiminnan keskipisteessä, ja kunhan vielä perheemme Pyry-poika saa anomuksensa koripallokorista määrärahakäsittelyyn ja minun puoltolauseellani todennäköisimmin läpi, luulen että on aika haastaa naapurit korisotteluun”, Lasse nauraa.\nLopputulos tyydyttää Kumpuloita\nPihatöiden jälkeen myös kiveyksen rauna-alueet alkavat löytää muotoaan. Uusia kokeiluja puutarhanhoitoa harrastavalle Kaisalle ovat värilliset kuorikatteet ja koristekivet.\nAjopiha on saanut uutta ryhtiä.\nOsa reuna-alueista varattiin ruukkuistutuksille ja katettiin punasävyisellä kuorikkeella ja valkoisella koristekivellä.\nKiveyksen reunoille rajattiin pihakivistä alueita, joihin istutettiin maanpeittokasveja ja havupensaita.\nNaapurintontin rajalle kehystettiin nurmikonreunakivillä havuryhmä.\nbetonikivi pihakivi piharemontti


Syömäkelpoisen ruoan polttaminen on yksi EU:n ja Venäjän välisten pakotteiden ja vastapakotteiden järjettömistä seurauksista. Venäjä on tuhonnut valtavia kuormia länsiruokaa, muun muassa juustoa ja sianlihaa, Putinin määräyksestä. Tuhoamista vastustavat ovat keränneet nettiadressia, jossa oli elokuun alussa jo lähes 300 000 nimeä. He vaativat että pakoteruoka annetaan oman maan puutetta kärsiville.\nItänaapurissa on ennenkin politiikka mennyt oman maan kansalaisten hädän edelle. Suomen sotakorvaukset -kirjassa kerrotaan, kuinka Neuvostoliitto myi Suomelle viljaa ja sokeria sodan jälkeen samaan aikaan kuin nälänhätä tappoi läntisessä Neuvostoliitossa puolitoista miljoonaa ihmistä.\nKyseisestä kirjasta löytyi monia muitakin kohtia, joissa nykymenoa voi verrata menneeseen. Suomalainen talousasiantuntija, sittemmin Suomen Pankin pääjohtaja, Klaus Waris odotti, että sodan aikana asioiden hoidossa nähdyt järjenvastaiset piirteet häipyisivät, kun päästäisiin rauhaan. ”Se osoittautui kuitenkin toiveajatteluksi. Minä muistan kun usein melkein häpeissäni tulin kadulle valtioneuvoston istunnoista tai iltakoulusta. Ihmisiä tuli vastaan ja moneen kertaan sitä ajatteli, että jos ne tietäisivät miten kepein argumentein joku tärkeä päätös on tehty ja mistä se koostuu, niin kyllä se olisi tehnyt toivottomaksi.”\nNäinköhän päättäjät nykyisin ajattelevat Kreikan-, pakolais- ja talouskriisin vaatimia ratkaisuja tehdessään, kun astelevat ulos valtioneuvoston istunnoista – tai Amerikan malliin vedetyistä tiedotustilaisuuksista?\nSotakorvauksilla on yhteytensä myös Kreikan kriisiin. Kreikan presidentti penäsi vuosi sitten Saksalta sotakorvauksia toisesta maailmansodasta. Kreikan mukaan Saksan pitäisi maksaa sille takaisin Saksan vuosien 1941–1944 miehitysajan tuhoista ja lainasta, jonka natsi-Saksa pakotti Kreikan keskuspankin sille antamaan. Laina oli suuruudeltaan 476 miljoonaa silloista Saksan markkaa. Kreikkalaiset arvioivat, että nykyrahassa Saksan pitäisi maksaa takaisin jopa 162 miljardia euroa, mikä oli vuosi sitten noin puolet Kreikan valtionvelasta.\nSuomen sotakorvauksista vuosina 1944–1952 kertova kirja perustuu aiheesta pidettyyn seminaariin, jonka annin tiivisti lopuksi Hannu Rautkallio.\nAikaisemmin sotakorvauksista selviämistä on pidetty vertaansa vailla olevana saavutuksena, joka hyödytti erityisesti metalli- ja laivanrakennusteollisuutta.\nRautkallion mukaan glamour on poissa ja tulkinnoissa on siirrytty toiseen ääripäähän: uskomukset sotakorvauksista Suomen teollisuuden uudistajana ja talouden moottorina olivat pelkästään hyväuskoisia myyttejä.\nTätä ääripäätä edustaa Björn Wahlroos, jonka mukaan on kaiken kaikkiaan mahdotonta ymmärtää, miten sotakorvaukset olisi nähtävissä minään muuna kuin 226,5 miljoonan vuoden 1938 kultadollarin menetyksenä Neuvostoliitolle.\nRautkallio muistuttaa, että sodanjälkeisen kehityskulun ymmärtämiseksi täytyy nostaa esille muita mahdollisia historian kulun vaihtoehtoja. Jos sotakorvauksista ei olisi kyetty pilkulleen huolehtimaan, Suomi olisi voinut luisua Romanian ja Unkarin tielle taloussuhteessa Neuvostoliiton kanssa, eli naapurin tiukkaan syleilyyn.\nRautkallio lisää, että jos Suomelle olisi käynyt näin, ”siinä tapauksessa sotakorvausten mytologiastakaan ei olisi jälkikäteen tarvinnut kantaa huolta.”


Asiantuntija: Pakotekierre kasvattaa epävarmuutta ja syö investointeja - Keskisuomalainen\nTalous 08.09.2014 08:09\nAsiantuntija: Pakotekierre kasvattaa epävarmuutta ja syö investointeja\nUlkoministeri Erkki Tuomiojan (sd.) mukaan uusiin pakotteisiin ei ole syytä, jos tulitauko Ukrainassa pitää. Kuva: Martti Kainulainen / Lehtikuva\nSen sijaan taloudellisen epävarmuuden lisääntyminen Euroopassa ja Venäjällä voi vaikuttaa Suomeen kielteisesti, Korhonen sanoo. Sen vaikutuksen säilyvät vielä pakotteiden purkamisen jälkeenkin, hän arvioi.\nTutkija Hanna Smith Aleksanteri-instituutista arvioi, että Venäjä vastaa uusiin pakotteisiin ainakin vastapakotteilla. Venäjän yli tehtävien lentojen kieltäminen vastapakotteena ei ole poissuljettu mahdollisuus, sillä Venäjä on uhannut ylilentokiellolla useita kertoja.


Tutkimus: Yliopisto-opiskelijat voivat hillitä stressiä läheisten tuella ja opintoja aikatauluttamalla – Stara\nLifestyle Terveys 29.11.2020, 21:20 · Terhi Piiroinen\nJyväskylän yliopisto tutki opiskelijoidensa ylläpitämää mobiilipäiväkirjaa. Tutkimuksessa selvitettiin 86 maisterivaiheen opiskelijan yhden tutkimusviikon aikana kokemaa päivittäistä opiskeluun liittyvää stressiä ja heidän käyttämiään stressinhallintakeinoja. Opiskelijat vastasivat kysymyksiin omilla matkapuhelimillaan.\nTulosten mukaan sinkkuopiskelijat kokivat enemmän stressiä kuin opiskelijat, jotka olivat parisuhteessa tai joilla oli perhe ja lapsia. Lisäksi tulokset osoittivat, että opiskelijoilla oli käytössään useita yksilöllisiä ja päiväkohtaisia keinoja helpottaa kokemaansa stressiä. Opiskelijoiden käyttämistä stressinhallintakeinoista sosiaaliset suhteet, opintojen edistäminen, ajanhallinta sekä myönteisen asenteen ylläpitäminen paransivat heidän oloaan ja laskivat stressin tasoa.\nTutkimusaineisto on kerätty ennen korona-aikaa. Tällä hetkellä opiskelijat eivät pysty viettämään vapaa-aikaa yhtä rentouttavasti vertaisten ja läheisten kanssa koronapandemiasta johtuen. Tutkija toivoo, että opiskelijat löytäisivät luovia keinoja sosiaalisten suhteiden ylläpitämiseen.


Liisan korut, kortit ja käsityöt: Kaulakoru\nPitkästä aikaa innostuin korun tekoon. Mustaan metallilankaan linkittäminen kiinnosti. Vihertävät helmet ovat amatsoniittihelmiä ja lisänä muutama kristalli ja lasihelmi. Helmet ovat kokoa 0,6 mm. Riipuksena Tierra Castin pääskynen.\nAskartelin itte 7. helmikuuta 2012 klo 11.31\nWau, ja niiin upea.\nLiisa 7. helmikuuta 2012 klo 11.34\nJohanna 7. helmikuuta 2012 klo 13.09\nKaunis koru, ihanasti sopii musta lanka ja vaaleat helmet!:)\nLiisa 7. helmikuuta 2012 klo 13.35


Rizomalta Pro Guard -jarrukahvansuoja\n22.2.2012 klo 07:00\nMotoGP-sarjan kilpailuissa on koettu viime vuosina muutamia vaaratilanteita kun tiukoissa kahinoissa vieressä ajava kuljettaja on osunut toisen pyörän jarrukahvaan. Rizoman valmistamaa Pro Guard -jarrukahvansuojaa voi käyttää myös katupyörissä.\nRPM Bullet: Kevlar-vahvistettu huppari\n21.2.2012 klo 08:42\nStorm-Motorin alkavan kauden uutuuslistalta löytyy muun muassa Kevlar-vahvistettu huppari RPM Bullet.\nAllRightilta tuotteita rakentelijoille\n21.2.2012 klo 07:20\nAllRight on tuonut myyntiin kaksi uutuustuotetta niille, jotka haluavat rakennella pyöräänsä uuteen uskoon. Tarjolla on Dicen valmistamia clip-on -tankoja ja Stand Adapter / Slider, joka sekä toimii huoltopukin adapterina että suojaa pyörää kaatumistilanteissa.\nHanxilta öljykankainen Stefan-citypusakka ajoon ja vapaa-aikaan\n9.2.2012 klo 07:00\nJo 24 vuoden ajan mp-asusteita valmistanut kotimainen Hanx on tuonut alkavan kauden markkinoille uuden Stefan-nimeä kantavan pusakan. Yhtiön mukaan asu sopii sekä motoristeille, mopoilijoille että vapaa-aikaan.\n7.2.2012 klo 07:00\nSuomalainen mp-asustevalmistaja Hanx tuo kaudelle 2012 kahdet uudet kevyet ajohousut. Farkkutyyppiset Viola- ja Verner-kesähousut ovat niin sanottuja Avainlippu-tuotteita, eli ne on valmistettu Suomessa.\n5.2.2012 klo 15:11\nKotimaisen asuvalmistaja Hanxin kauden 2012 erikoisin uutuus on naisten Cecilia-ajotakki, jota ei ensi vilkaisulla välttämättä edes tunnista mp-asusteeksi. Mallimestari Kyllikki Raatikainen kertoo saaneensa vaikutteita takin suunnitteluun elokuvista ja Milanon-matkaltaan.\n5.2.2012 klo 11:35\nMP12-näyttelyssä yleisölle esittäytyi täysin uusi ajovarustemerkki Feenix. Uusi merkki nähdään tällä kaudella mukana mm. suomalaisessa ratamoottoripyöräilyssä, sillä Kallio Racingin kuljettajat ajavat Feenixin ajovarusteilla.\n4.2.2012 klo 20:38\nRuotsalaisen Jofama Ab:n valmistamien Halvarssons-merkkisten mp-ajotakkien valikoima on laajentunut tälle kaudelle. Yhtiö kertoo pyrkineensä yhdistämään uutuustakeissaan kestävyyden ja pehmeyteen. Takit ovat esillä myös MP 12 Moottoripyöränäyttelyssä.\n4.2.2012 klo 15:56\nMonet yhdistävät 21 eri paikkakunnalla toimivan Motonetin vahvimmin autotarvikemyyntiin. Yrityksellä on kuitenkin edustuksessaan myös jo lähes 40 mp-tuotemerkkiä, ja lisää luvataan tulevan.\nReevun peilikypärästä avomalli\n3.2.2012 klo 18:06\nAvokypäriä suosivien motoristien ei enää tarvitse tyytyä havaitsemaan liikennettä pelkästään sivupeileihin vilkuilemalla tai kääntelemällä päätään taakse. Reevu RVMSX1 -avokypärä mahdollistaa taakse näkemisen päätä kääntämättä, kypärän sisäänrakennetun peilijärjestelmän avulla.\nEurobikerilta Sweep Electro -takki turvavaloilla\n3.2.2012 klo 17:02\nMotoristien ajovarusteet jatkavat kehitystään pienin, mutta varmoin askelin. Kotimaisen Sweepin valmistaman Electro-takin uutuusominaisuus on selkään asennettu elektrolumenisoiva turvavalo, jonka voi asettaa joko jatkuvasti päälle, vilkkuvaksi tai pois päältä.\nBiltema kasvattaa mp-tuotetarjontaansa – uutuuksina sumuvalot ja slip-on-äänenvaimennin\n3.2.2012 klo 15:01\nAutotarvikeliikkeenä paremmin tunnettu Biltema kasvattaa jatkossa kaksipyöräisille suunnattua tuotevalikoimaansa. Helsingin Messukeskuksen MP 12 Moottoripyöränäyttelyyn yritys on tuonut esille monenlaisia uutuustuotteita.\nMottowearilta uusia kevlar-vahvistettuja prätkäfarkkuja\n25.1.2012 klo 00:58\nNahka ja goretex eivät ole enää aikoihin olleet ainoita motoristin kehoa suojaavia ajovarusteita. Kevlar-vahvistettuja ajohousuja valmistava Mottowear kantaa korkensa kekoon julkistamalla kaksi uutta farkkumallia.\nMP-muotia kauppaava X-Style mukana MP-messuilla\n22.1.2012 klo 07:04\nMoottoripyörävarusteiden ja katumuodin vähittäismyyntiä harjoittava hyvinkääläisyritys X-Style on mukana Helsingin Messukeskuksessa järjestettävillä MP-messuilla. Yritys on myös hiljattain avannut uuden verkkokaupan.\nRokker-ajofarkut myyntiin Harley-Davidson of Helsinkiin\n21.1.2012 klo 07:10\nHarley-Davidson of Helsinki tuo ensimmäistä kertaa Suomeen sveitsiläiset Rokker-ajofarkut. Liikkeen mukaan Rokker-housut ovat maailmalla vahvasti kytköksissä nimenomaan H-D-kauppoihin.\nKahden vuoden kehitystyön tulos: Nolan N104\n20.1.2012 klo 11:12\nUusi Nolan N104 -kypärä on italialaisvalmistajan mukaan kahden vuoden kehitystyön tulos, joka tähtäsi erityisesti käyttömukavuuden lisäämiseen.\nPowerFactorylta uusi Timeless Turbulence -aluskerrasto\n17.1.2012 klo 08:51\nTimeless-mallisto on kasvanut uudella teknisellä Turbulence-alusasulla.\nX-Lite X-702 kypäräuutuus Stormilta\n17.1.2012 klo 08:11\nX-Lite X-702 on uusi komposiittikuituinen sport/touring-kypärä sisäpuolisella aurinkovisiirillä varustettuna. Kypäräuutuus on nähtävillä MP12-näyttelyssä.\nKrauser Sportrack -takatelineet sporttipyörille\n6.1.2012 klo 12:20\nKrauser tuo markkinoille uutuustuotteen touring-henkisille sporttipyörien omistajille.\nQStarzilta GPS-kierrosaikamittari värinäytöllä\n6.1.2012 klo 12:13\nTaiwanilainen QStarz on julkistanut värinäytöllä varustetun kierroslukumittarin. QStarz GPS Lap Timer Color käyttää 10 hertsin gps-teknologiaa.\nArai esittelee koko mallistonsa MP-messuilla\n27.12.2011 klo 13:40\nKypärävalmistaja Arai esittelee helmikuun alussa Helsingin MP-messuilla koko kauden 2012 mallistonsa.\nCTEK MXS 5.0 Polar -monikäyttölaturi myös moottoripyörille\n21.12.2011 klo 13:22\nCTEK on tuonut markkinoille monikäyttöisen akkulaturin, jota voi käyttää moottoripyörän lisäksi muun muassa auton, mönkijän, traktorin ja ruohonleikkurin akkujen lataamiseen.\nDucati-tuotteita iPhonelle, iPadille ja tietokoneille\n21.12.2011 klo 13:02\nDucati-merkkiuskollisuuttaan voi julistaa muutenkin kuin kaksipyöräisen satulasta, esimerkiksi hankkimalla italialaisvalmistajan logolla ja tunnusväreillä varustettuja suojuksia ja kantopusseja iPhonelle, iPadille tai kannettaville tietokoneille.\nAGV:ltä replica Valentino Rossin "silmäkypärästä"\n8.12.2011 klo 07:38\nSupertähti Valentino Rossi on ottanut tavaksi viihdyttää fanejaan kotikisansa Mugellon yhteydessä erikoisilla pyörä- ja kypärägrafiikoilla. Tänä vuonna vuorossa oli kypärä, jonka lakea koristaa jättimäinen silmä.\nRedverz Geariltä mp-matkailijan erikoisteltta\n7.12.2011 klo 14:55\nEtkö millään henno jättää pyörääsi ulos sateeseen, samalla kun itse astut teltan suojaan uinumaan? Redverz Gear on kehitellyt ratkaisuksi teltan, jonka sisälle mahtuu myös moottoripyörä.


Aamupäivästä kävin fysioterapiassa pitkästä aikaa. Yläselkää ja niskaa se eniten manipuloi ja oli siitä ainakin jotain vaikutusta. Nyt nimittäin niska tuntuu jumimmalta mitä aamusta. Vaan kylläpä se niin onkin, ainaki mulla, ettei kyseisenä päivänä iltapuolesta yleensäkään tunnu kovinkaan hyvältä. Huomenna niskani kuitenkin on todennäköisesti parempi mitä esim. eilen. Ainakin toivottavasti.. Rapiat viikko sitten kun sinne ajan kysyin, oli selkäni hyvin jumissa. Jos olotila ois silloin ollu samanlainen kun tänään aamulla, eli ihan kohtuullinen, ois aika jäänny varaamatta. Hyvä kun siellä tuli käytyä, jos edellisestä käynnistäni on pitkänaikaa ei selkäni ns. aukea kerrasta vaan sillon joutuu käydä aika monestikkin..\nAnttilan lehessä oli tarjouksessa kameran kolmijalkainen jalusta, ja aatelin että siellä vois olla semmonen yksjalkanen tukijalustakin mitä oon vähän aatellut. No ei ollu semmosia enää. Semmosta kolmijalkaista, mikä ois kyllä tukeva, aikani pyörittelinkin mutten kumminka ostannu. Semmonen ois muuten hyvä mutta sen aukaseminen vie hetkenaikaa, eli mulle liian kauan.. Lisäksi maastossa kulkiessa sen mukana kuljettaminen ois epämiellyttävämpää kun se on kasattunakin isompi kuin monopodi. Eli enpä sitä taitais monestikkaan mukana raahata..\nIltapäivästä aattelin käydä pikkasen opiskelemassa kamerani toimintoja lisää. Muutaman kymmenen kuvaa sitten otin erilaisilla asetuksilla, mutta... Kokonaisopit oli aika olematonta. Oitin liiankin monilla eri asetuksilla kuvia, ja nyt en sitten enää muistakkaan että minkäslaisia saa mitenkin.. Mun pitäis jakaa opiskelu kamerastakin useaan osaan eikä tollaa liian laajalti kerralla. Pienemmissä osissa muistiin jäis paremmin asioita....\n17. helmikuuta 2013 klo 2.56


q-tarjous la – Montrel\nGuaifenesiinille on yskänlääke. Se auttaa löysää ruuhkia rintaa ja kurkussa, helpompi yskä ulos suun kautta.\nGuaifenesiinille käytetään vähentämään tukkoisuus aiheuttama flunssan, tulehduksia tai allergioita.\nGuaifenesiinille voidaan myös käyttää muihin tarkoituksiin ei lääkitystä oppaassa.\nEt saa käyttää tätä lääkettä, jos olet allerginen guaifenesiinille.\nKäytä tätä lääkitystä täsmälleen ohjeiden etiketissä, tai lääkärin määräämän. Älä käytä sitä suurempia määriä tai kauemmin suositellaan.\nÄlä anna tätä lääkettä lapselle alle 4-vuotias. Kysy aina lääkärin ennen asian yskää tai kylmä lääkettä lapselle. Kuolema voi tapahtua väärinkäytöstä yskä ja kylmä lääkkeitä hyvin nuorilla lapsilla.\nDrink ylimääräisiä nesteitä auttaa löysää ruuhkia ja voitele kurkkuasi kun käytät tätä lääkitystä.\nFDA raskauden luokka C. Ei tiedetä, onko guaifenesiinille vahingoittaa sikiötä. Kerro lääkärille, jos olet raskaana tai suunnittelet raskautta lääkityksen aikana.\nEi tiedetä, onko guaifenesiinille joutumisesta rintamaidon tai jos se voi vahingoittaa hoitokodissa vauva. Älä käytä tätä lääkitystä ilman kertoo lääkäriltä ovat rintaruokinnan vauva.\nOta guaifenesiinille ruoan kanssa, jos se harmittaa vatsaan.\nMittaa nestemäinen guaifenesiinille erityisellä annoksesta mittalusikka tai kuppi, ei tavallinen taulukko lusikka. Jos sinulla ei ole annoksesta mittalaite, pyydä apteekista yksi.\nÄlä murskata, pureskella, jakaa tai avaa kontrolloidun vapautumisen, viivästynyt-julkaisu, tai laajennettu vapauttava tabletti tai kapseli. Niele se kokonaisena. Breaking tai avaamisesta pilleri voi aiheuttaa liian paljon huumetta vapautua kerralla.\nSäilytä huoneenlämmössä kosteudelta, lämpöä, ja suoraa auringonvaloa.\nKoska yskänlääke otetaan tarvittaessa, et voi olla annostukseen. Jos lääkityksen säännöllisesti, ota unohtunut annos heti kun muistat. Jätä unohtunut annos, jos se on melkein aika ottaa seuraava annos. Älä ota ylimääräisiä lääketieteen muodostavat Vastaamaton annos.\npahoinvointi, oksentelu, tai vatsavaivoja.\nVoi olla muita huumeita, joka voi olla vuorovaikutuksessa guaifenesiinille. Kerro lääkärille kaikista lääkkeistä käytät. Tämä sisältää reseptiä, over-the-counter, vitamiini, ja kasviperäisiä tuotteita. Älä aloita uusi lääkityksen ilman kertoo lääkäriltä.\nCerner Multum, Inc. Versio: 6,02. Muutettu viimeksi: 2010-12-15, 17:01:39.\nNext Next post: Säteilyturvakeskus vastatoimia ohjelma perus- ja translaatiotutkimusta